Bazadde b'abaana 14 abasangiddwa mu kiyumba e Muyenga nga batendekebwa obuseegu Poliisi ebayise babatwale - Watchdog Uganda\nBazadde b’abaana 14 abasangiddwa mu kiyumba e Muyenga nga batendekebwa obuseegu Poliisi ebayise babatwale\nLuke Oweyesigyire amyuka omwogezi wa Poliisi mu Kampala ne miriraano\nPOLIISI mu Kampala esazeewo okuyita bazadde b’abaana 14 abaazuuliddwa mu kiyumba ekimu e Muyenga mu Makindye, bajje n’obukakafu obulaga nti bebalina obuvunanyizibwa ku bo babatwale.\nKino kiddiridde okunonyereza kwa Poliisi okulaga nti omukyala Dorothy Ndagire 27, omutuuze we Kawala mu Lubaga nti yabadde emabega w’okusolooza abaana bano okuva mu bazadde baabwe ne kigendererwa eky’okubayamba, kyokka bwamala okubafuna nga asalako empuliziganya n’abazadde, nga atandika okubayigiriza ebikolwa eby’obuseegu.\nKitegerekese nti Ndagire abadde yagunjaawo ekitongole ky’obwanakyewa ekimanyiddwanga Maya Project Uganda Chapter, ekitali kiwandiise mu mateeka n’ekitongole ekifuga ebitongole by’obwanakyewa mu Ggwanga okusinziira ku kunonyereza kwa Poliisi.\nEra kyazuuliddwa nti Ndagire abadde amaze akabanga nga akolagana ne bitongole ebitumbula obuseegu ebisangibwa e London mu Bungereza, nga eno gy’abadde ajja ensimbi eziyimirizaawo emirimu gye mu Uganda.\nAmyuka Omwogezi wa Poliisi mu Kampala ne miriraano Luke Oweyesigyire mu kiwandiiko kye yafulumizza ku lw’omukaaga agamba nti abaana abasangiddwa mu kiyumba baabadde wakati wa myaka 4-19 nga bano kigambibwa nti baabadde bagenda kukukusibwa Ndagire batwalibwe ebweru we Ggwanga.\nYagambye nti mu kiseera kino bagezaako okulondoola balabe abaana bano gye bajjibwa saako ne bazadde baabwe basobole okubazaayo mu maka gye baava.\n“Omuzadde yenna eyakolaganako ne Ndagire n’amuwa omwana nga yeyagalidde oba nga yakakibwa bukakibwa jjangu ku Poliisi ye Kabalagala tulabe bw’oddizibwa omwana wo nga okunonyereza bwe kugenda mu maaso okumanya ebigendererwa ebituufu okuva ku Ndagire.\nAbaana mu kiseera kino baliko amaka agalabirira abaana gye bakuumirwa.\nHow Minister Kasaija saved USD12m taxpayers money from being lost through KCCA infrastructure deals


Bukedde Online - Muwala w'omulabirizi w'e Namirembe Rt. Rev Wilberforce Kityo Luwalira acamudde abagenyi be bw'asituse mu katebe n'atandika okubanyeyezaamu agaliba enjole.\nMuwala w'omulabirizi w'e Namirembe Rt. Rev Wilberforce Kityo Luwalira acamudde abagenyi be bw'asituse mu katebe n'atandika okubanyeyezaamu agaliba enjole.\nOkukebera ebidduka okw’obuwaze kutandise...\nEnkyukakyuka ezireeteddwa mu nnamba ppuleeti...\nMuwala w'omulabirizi w'e Namirembe Rt. Rev Wilberforce Kityo Luwalira acamudde abagenyi be bw'asituse mu katebe n'atandika okubanyeyezaamu agaliba enjole. ,\nMuwala w'omulabirizi w'e Namirembe Rt. Rev Wilberforce Kityo Luwalira acamudde abagenyi be bw'asituse mu katebe n'atandika okubanyeyezaamu agaliba enjole ku mbaga ye.\nEsther Grace Nabbembe yagattiddwa ne mwana munne Duncan Henry katimbo ku lutikko e Namirembe ku Lwokutaano ne basembeza abagenyi baabwe ku UMA e Lugogo ku mukolo ogwetabiddwako bannaddiini ab'enjawulo. Ebifaananyi bya Peter Saava


Bukedde Online - Bayizi bannange abanjeeya bankyaya okumira eddagala\nBayizi bannange abanjeeya bankyaya okumira eddagala\nMuwonge akulaga Bukedde bwe yafuuka ekitundu...\nBasonda zakuyamba abalina siriimu\nEKIBONEREZO kya bazadde bange okunzaala nga balina akawuka akaleeta mukenenya natandika okukirowoozaako nga nkyali muto ddala. Hajarah Asiimwe 20 , akola ng’omubaka mu kitongole kya Elizabeth Glaser Pediatric Aids foundation(EGPAF) anyumya by’ayiseemu.\nAgamba ssinga mukwano gwe teyamuyamba okudda ku ddagala ,teyandibadde mulamu leero. Annyonnyola bwati ; Maama bwe yategeera nti ndi mulwadde, yansula kiro ku mulyango gwa jjajja e Kabaale - Kirijimwe ye ne yeeyongerayo n’okutuusa leero siddangamu kumulaba.\nNatandika okubeera mu maka ga bajjajja(abazaala taata) okuva mu kiseera maama we yansuulirawo. Nalumbibwanga endwadde naye nga tewali amanyi kwe kiva. Lumu abaawaka baafuna ekirowoozo okuntwala ew’omusawo omukugu ankebere omusaayi azuule ekituufu ekindwaza buli kaddeWano jjajja we yategeerera nti nazaalibwa n’akawuka akaleeta siriimu.\nKu myaka ebiri natandika empeke za Septrin, mu 2005 ne nzira ku ARV. Jjajja yafangayo okulaba nti antwala mu ddwaaliro lya Kabaale Referral Hospital okufuna obujjanjabi. Okutegeera nti nnina obulwadde, nali mu P4 ku myaka munaana kubanga nasooka kukiwulirira mu bantu mu kitundu gye twali tubeera oluvannyuma ne mbuuza abasawo ku ddwaaliro.\nLumu twali mu kibiina nga tusoma essomo lya ssaayansi, muyizi munnange bwe tuva ku kyalo kye kimu n’awa eky’okulabirako nti nnina siriimu. Kyannyiga era wano we natandikira okukitwala nti ddala bulabe omuntu okuba ne siriimu. Olw’obusungu, ekiruyi ky’okundaalaalasa nga bwendi omulwadde namukuba nga mmwesasuza. Ne bwe nagenda mu siniya era nasangayo abaana abaali bamanyi kyendi nabo ne bongera okusaasaanya olugambo.\nEbiseera byange byonna eby’okusoma nabimalako mu kuboolebwa nga bamanyi n’okumpita omulambo ogutambula, kino kyanviirako okukyawa okusoma. Tewali muntu yali ayagala kukolagana nange ku ssomero n’awaka. Embeera eno, yanviirako okukyawa eddagala nga nnindirira olunaku lwe nfa. Okuva ku ddagala kyankosa nnyo, era lumu nali mu kigezo kya S4 ekya UNEB ne nzirika kubanga nali simmira bulungi ddagala mu butuufu bw’alyo.\nEddagala naliggyanga mu ddwaaliro naye nga ndikweka mu kisenge kyange, kyokka buli lwe naddangayo okunkebera nga nsangibwa omubiri gulimu akawuka ka maanyi.\nNatuuka ekiseera nga bwe ηηenda mu ddwaaliro saagala basawo kumbuulirira kubanga tebaalina balwadde nga tebamanyi buzibu obuli mu kumira empeke zino buli lunaku.\nNatuuka n’okubagamba bandeke nfe tewali kye bataasa kuba ndi mulambo ogutambula. Oluvannyuma lw’okwekyawa, nalowooza ku ky’okwetta enfunda ssatu. Nasooka kumira mpeke za pilton 10 kyokka saafa. Oluvannyuma lw’okukizuula nti bw’ommira eddagala lyonna mu bungi litta, lumu nammira empeke za ARV 20 kyokka ne bigaana.\nEkyasembayo nadduka awaka ne ηηenda mu mikwano gyange nga ndowooza nti kinannyamba okufa amangu, kyokka nabo bantabukira okusinga n’awaka gye nali nziruse. Eno banyunga ku muvubuka Brian Ayimbisibwe, nga baagala ambuulirire nsobole okumira eddagala. Ekirungi Ayimbisibwe yali ammanyi okuva mu kitongole kya Elizabeth Glaser Pediatric Aids Foundation, ekiyamba abaana abalina akawuka.\nAyimbisibwe naye yali mulwadde nga nze, naye nga bw’omutunuulirira oyinza okuwakana nti mulwadde. Oluvannyuma lw’okulaba fayiro ye ne nkakasa nti amira bulungi eddagala, naddamu amaanyi era ye muntu yekka eyasobola okumbuulirira okuddamu okumira eddagala.\nYaddamu n’annyunga ku kitongole kino, abannyamba okudda ku biragiro by’abasawo n’okumpa obuyambi. Ekiseera kyatuuka ne bampaobuvunaanyizibwa obw’okubudaabuda abaana n’abavubuka mu kitongole ekyo.\nEno gye nafunira n’ekirowoozo eky’okwesimbawo ku bwa Miss Y+ (young positive) Beauty Pagent Western 2018 era Mukama n’annyamba ne nziwagula.\nKino kyannyongera amaanyi okumira eddagala lyange era mu bbanga lya myezi ena nagenda okudda mu ddwaaliro ng’abasawo beewuunya engeri obulamu bwange gye bwali bukyuse. Ku myaka 19, gwe mulundi ogwasooka okukeberebwa ng’obutafFaali bwange(CD4) buli waggulu ddala.\nNga Miss Y+ nayongera okufuna obuyambi mu bitongole ebitali bimu. Nafuna obuvumu okwogera ku mikuttu egitali gimu ku kiki kyendi. Kino kyaggulawo emikutu okusobola okwogera ne bavubuka bannange.\nNjagala kwenyigira mu kampeyini y’okulwanyisa omuzze gw’abavubuka n’abaana okwenyigira mu bikolwa by’okwegatta olw’okwagala okufuna ssente. Njagala n’okwesimbawo ku kifo ky’obwa Miss Uganda omwaka ogujja nsobole okusaasaanya enjiri y’okulwanyisa siriimu.\nNkubiriza abavubuka abalina akawuka ka siriimu, obutaggwaamu ssuubi, bekkiririzeemu, bagoberere ebirooto byabwe era bamire bulungi eddagala lyabwe. Ssinga Ayimbisibwe teyannyamba kunzizaamu ssuubi kuddamu kumira ddagala, nandibadde siriiwo leero, kye nva nange nfaayo okuyamba abalala


Bukedde Online - kccfc eyiseemu kavu\nkccfc eyiseemu kavu\nAbawala ba ddigi beesomye\nBatendekeddwa empaka za Tennis\nAbazannyi ba KCCA ku kijjulo kya Loodi Meeya mu City Hall.\nOLUKIIKO olufuga KCCA FC lweyamye okwongera okugipokera ssente n’obuwagizi ebeere emu ku kiraabu kirimaanyi ezeefuga omupiira gwa Afrika.\nAkulira ebyekikugu, Tom Lwanga yagambye nti buli ddaala KCCA FC erituuseeko mu Uganda okuli obwassalongo (okuwangula liigi n’ekikopo kya Uganda Cup omulundi ogumu), okubeera n’abazannyi abalungi wamu n’abatendesi abasinga obukugu nga kati obwanga babutunuulizza bikopo bya Afrika.\nKu Lwokuna, omuyima wa KCCA FC, Loodi Meeya Erias Lukwago yagitegekedde ekijjulo makeke ku City Hall ng’agyebaza okuwangula ekikopo kya liigi y’eggwanga (Star Times Uganda Premier League) omulundi ogw'e 13.\nAbazannyi n'abatendesi, yabawadde obukadde 32 nga akasiimo ne yeetonda nti zandisinzeewo kyokka ensimbi zaabadde teziriiwo. Loodi Meeya Lukwago yagambye nti mu mbalirira y’omwaka 2019/2020 bagenda kwongera KCCA FC ssente ate bayise n'endala obuwumbi butaano okumaliriza ekisaawe kya Star Times Lugogo Stadium.\nKino kigenda kuzimbibwa mu bitundu nga buli mwaka baakukisaasaanyaako akawumbi kamu okumala emyaka etaano.\nBaakutandika n’ekifo ekituuza abakungu (paviriyoni). “Tugenda kwongera KCCA FC ssente kuba twagala esangulewo ttiimu kirimaanyi ku lukalu lwa Afrika okuli Al Ahly, Waydad Cassablanca, TP Mazembe, Mamelodi Sundowns n’endala,” Lukwago bwe yagambye.\nOmutendesi Mike Mutebi yeebazizza abakulira kiraabu olw’ensimbi ze bagissaamu kyokka ne yeemulugunya olwa ttiimu obutaba na luyimba lutongole oluggyayo ekifaananyi kyaayo ekituufu.\nYagambye nti asinga kuwulira bawagizi nga batiitiibya ennyimba za kiraabu z’Abazungu n'awabula nti KCCA FC yeetaaga oluyimba olwayo olugatta abazannyi n'abakulembeze baayo ku bawagizi.\nAba USPA balonze Emong ku ky'omuzannyi wa July\nTito Okello ne Nsibambi bagobeddwa mu KCCA FC


Bukedde Online - By’okola lwe bisindika omwagalwa wo mu bwenzi\nBy’okola lwe bisindika omwagalwa wo mu bwenzi\nAbawala lwe bakandaalirirza abasajja nga...\nSo nga waliwo abasoberwa olw’okunyigirizibwa n’embeera gye babeeramu ng’okwetaasa oba obuddukiro ate bakola bwenzi.\nObadde okimanyi nti waliwo ebintu by’oyinza okukola ne bisindika muganzi wo mu bwenzi oluusi nga togenderedde oba olw’embeera gy’oteekawo mu mukwano gwammwe.\nKu wiikendi eri nnabadde ηηenzeeko mu kirabo ky’emmere akawungeezi okufuna kyenziza eri olubuto kwe kuliraana abakyala basatu nabo abaabadde ku caayi nga boogera ku mbeera ze bayitamu oluusi ne beesanga nga babalize mu mukwano.\nOkunyiiga n’obukambwe obususse buyinza okuleetera omwagalwa wo omutima okumwennyika.\nMu kwogera kwabwe, kuba baabadde basatu, nasobodde okufunako amannya g’ababiri okwabadde Teddy, Grace so nga owookusatu bakira bamuyita Maama Junior.\nTeddy: Omusajja owange ennaku zino mulaba nga kifaananyi. Mazima sizoni w’etandikidde awo mu December namusaba ampeeyo ku ssente nnyongere okusuubula ku ngoye kuba zibadde ‘zitambula’ (ng’ategeeza okugulibwa) kyokka yadda mu kukaaba nga luggi lwa tooyi….\nMazima ku kanaayokyani wa December oyinza kuggyawa akuwola ssente…..nange sadda mu kwerumya mutwe nga ηηenda wa ‘kikwano’, Micheal anti y’ammanyidde ku nnaku……\nGrace: Kati olwo z’oddiza Micheal waziggyeemu…..\nMaama Junior: Mmwe nno kale muli ku bya bizinensi, nze owange akameeza aleka si kasanyufu bulungi. Bw’omugambako nga bwe ziri entono ng’addamu nti munyigirize mufune ebigya mwezo. Nze nno ndi mu akasiba naye waliwo omukazi muliraanwa wange ye aηηamba kaati nti alina mukwano gwe owa bodaboda agattawo.\nGrace: Nze ekyannyiiza ku wange nagwa ku bifaananyi mu ssimu ye bye yeekubya n’omuwala nga beekutte mu kivvulu. Ekifaananyi kino kyamuweerezebwa muwala\nera bwe nnasoma obubaka obulala mu WhatsApp ye, nnalaba amuwaana nti ‘bbulawuzi ne sikaati bye wampeerezza byabadde bisuffu….kikwano thank you for loving me…’ Baana mmwe nawulira nga nsiridde era okuva olwo nange nakyusaamu\nmu ngeri ya kwesasuza olw’ebyo babbaabwe bye bakoze so nga mulimu\nababukola olw’okwagala okuyita mu kusoomoozebwa.\nProssy Namayanja: Obwesigwa n’eddiini ennaku zino bikendedde mu bantu kati abafumbo abamu babeera awo nga buli omu teyeesiga munne era omuntu gw’oteesiga bulungi kizibu okumulaga omukwano ogujjudde. Kino kye kireetera n’abamu okuwankawanka.\nBy’oteekeddwa okukola okutereeza embeera\nSSENGA Edith Mukisa abuulirira abafumbo n’abaagalana agamba nti waliwo embeera abakyala ze bateekawo ezivaako abasajja okwekyawa oba okusoberwa.\nAgamba nti waliwo ebiseera ensimbi bwe zibula ng’omukazi okudda ku bba n’azimupeeka abeera takoze bwenkanya. Agamba nti omukazi nga bwe zibeera zimubuze n’omusajja gw’azikanda zisobola okumubula.\nMukisa agamba nti awaka wabeerawo ebyetaago bingi omuli okugula emmere, okusasula ffiizi, ebikozesebwa awaka okusasula amasannyalaze, amazzi, kasasiro, ennyumba n’ebirala ng’ebiseera ebisinga babitunuuliza musajja.\nAgamba nti ebintu nga bino oluusi bireetera omusajja situleesi gy’atwala mu buliri n’amulemesa okubaako kye yeekolera oba okukola amajaani ate olwo omukyala\nKu nsonga y’abalaga baganzi baabwe nga bwe bakola obwenzi yagambye nti kino kiterebula munno n’akendeeza n’omukwano gw’abadde akuwa. Agamba nti essimu zikoze kinene okutabula obufumbo olw’ebifaananyi n’obubaka ebiwaanyisiganyizibwa ate ne bitasiimuulwa. Wabula yalabudde abaagalana okwewala okukeberanga essimu za bannaabwe.\nMukisa yannyonnyodde nti waliwo abakyala abagenda mu bwenzi mu ngeri y’okwesasuza olw’okuba omusajja naye akola obwenzi.\nYalabudde nti kino kye kimu ku bivaako okufuna endwadde nga siriimu olw’obutanywerera ku mwagalwa omu.\nMukisa yalabudde abakyala ku nsonga y’okuyombayomba n’obucaafu n’agamba nti bimalako abasajja emirembe oluusi ne bikendeeza n’ebiseera bye bamala awaka olwo abatali bagumiikiriza ne bakomekkereza nga bagenze mu bwenzi.\nAte Ssenga Naluggya Tomusange yabuuzizza ensonga ereetera abakazi okukuba babbaabwe emigongo oba okusula nga beekapise mu biwale. Agamba nti omusajja yandibadde akavvula buli lw’ayagadde okuggyako nga munne mulwadde oba ng’ali mu nsonga.\nAgamba nti ne ku mulembe guno ogw’okwambala ‘night’, zisaana okubeera mu ngeri ya kamasu; ng’etangaala nga kyenkana olaba omubiri gw’omukyala gwonna, nga nnyimpi oba nga tebikka kifuba ng’amabeere kyenkana gabikkiddwako nnywanto zokka.\nKu basajja abatamatiza baganzi baabwe mu kitanda yabawadde amagezi okulya ebintu ebibongera ku mbavu okugeza gonja naddala omwokye, balugu, ebiryo by’ensujju, engabo ya kabaka ne wootameroni.\nKu bakazi bannabukalu abatasanyusa bulungi babbaabwe olw’ekkubo eritayiringita bulungi basobola okugezaako, okrah, enderema, ekibwankulata mpozzi n’okujjumbira okunywa amazzi agabuguma.\nKu ludda lw’abasajja mulimu abakazi abamalako babbaabwe emirembe awaka ekibatuusa okunoonya awalala awabawa emirembe n’essanyu. Teebereza omusajja\nbuli lw’abeera awaka omukazi n’abeera mu kuyomba ne mu busonga obutaliimu.\nOmusajja lw’asirise ne bamuvuma okutuggubala naddala nga waliwo kye yakoze ne\nmu buliri. Abakyala bwe babeerako ekibanyiizizza batera okussaawo enkola ky’okwesala ebiwale oba okutunula ku kisenge okulemesa omusajja okumukwatako.\nMulimu n’ababiyomberamu ng’oluba okumukwatako n’amansula eri omukono gw’omusajja. Enneeyisa eno ereetera abasajja okwekyawa oluusi n’ebasindika okubaliga.\nbudde bw’awaka oba obw’omusajja.\nAb’engeri eno oluyimba lwa ‘nkooye nnyo olwaleero’ terubava ku mimwa. Omusajja\nn’afuna n’okutya okumutandikako era ekiva mu kino kunoonyaayo mukazi mulala anaamuwa obudde.\nbabeera ba ‘nnabukalu’ nga mu butuufu omusajja talina ssanyu ly’afuna mu kitanda.


Bukedde Online - Super Charger ajaguzza emyaka 25 ng'alwanyisa akawuka ka siriimu\nMoses Nsubuga (Super Charger) ajaguzza emyaka 25 n'akawuka ka siriimu ng'asomesa n'okubudaabuda abakalina n'abatannakafuna\nMoses Nsubuga (Super Charger) mu kitengi n'omugenyi omukulu Dr. Carl.W. Dieffenbanch (Omuzungu) n'abakungu abalala nga basala kjeeki okujaguza emyaka 25 gy'awezezza ng'alwanyisa akawuka ka siriimu\nMoses Nsubuga (Super Charger) ajaguzza okuweza emyaka 25 ng'alwanyisa akawuka ka siriimu, okusomesa n'okubudaabuda abakalina okuva lwe yakafuna ekibasobozesezza okunywerera ku kumira eddagala obulungi era annyonnyola:\nMmaze emyaka 25 nga ntaasa abantu abalala obutafuna siriimu era njaguza emyaka 25 nga nsomesa abantu obutayita mu kye nayitamu basobole okwekuuma.\nOkuva mu 1994 lwe nategeera nti, nnina akawuka ka siriimu, olutalo terubadde lwangu. Mubaddemu okusosolwa, okutulugunyizibwa mu birowoozo, okwekyawa, ebbula ly'eddagala n'ebintu ebirala ffe abalina akawuka ka siriimu bye tusanga.\nNkubiriza abantu abatannakafuna okwekuuma obutakafuna wabula abakafunye obutaggwaamu maanyi wabula okusituka tutambule kubanga eddagala kati gyeriri.\nMu myaka 25 gye mmaze nga nnwanyisa akawuka ka siriimu nsomesezza abantu naddala abavubuka ebikwata ku kawuka ka siriimu, engeri gye beerabiriramu, okumira obulungi eddagala, okwekuuma obutakasiiga bannaabwe, okulwanyisa obusosoze\nWabula ekisinga okunnenyamiza kiri nti, olugendo olwa 25 lwe mmaze nga ntoba n'obulwadde buno ate okunoonyereza kulaga nti, siriimu akyeriisa nkuuli mu bavubuka okusinga abantu abalala.\nMu Uganda yonna tulina abavubuka 28,000 abalina akawuka ka siriimu naye ng'abasinga okubufuna bali wakati w'emyaka 16 ne 24. Kino kiraga nti, kati we tutuuse, abaana batandika ensonga z'okwegatta nga bali wakati w'emyaka 16 ne 18. Noolwekyo, buli muzadde alina okwekubamu ttooki okulaba ng'akoze ekimala okubuulirira abaana kubanga ebiseera ebisinga bagwa mu nsobi kubanga tetukyafuna budde kwogera nabo.\nSuper Charger ng'annyonnyola Dr Carl.W. Dieffenbanch empagi essatu ezeesigamizibwako mu bujjanjabi n'okunywerera ku ddagala nga bwe tulindirira eddagala erinaawonya siriimu.\nAbaana tubatuuze twogere nabo, tubawe eky'okukola ekirungi nga bwe tubawa ebyokulabirako ebirungi.\nMu buufu bwe bumu, okunoonyereza kulaga nti omuntu alina akawuka ka siriimu bw'abeera ku ddagala n'alimira bulungi, tasiiga naye ggwe onoomanya otya nti, omuntu gw'oli naye mulamu ate bw'aba alina akawuka, eddagala lye alimira bulungi. Ekyokudamu kiri kimu kya kwekebeza, kumanya kituufu na kutandika kumira ddagala mu bwangu n'okulinywererako.\nMu myaka 25 gino ntandiseewo omusingi n'ekigendererwa ky'okubudaabuda abantu abalina akawuka n'okubazzaamu amaanyi. Tugenda kuba nga tukung'aanira mu kifo kino ekisangibwa e Matugga ku mabanda e Sanga era tuli mu nteekateeka okulaba ng'abantu bonna abali mu kitundu kino n'abatuliraanye, basobola okugya mu kifo kino ne bafuna okubuulirirwa, okwekebeza akawuka ka siriimu, okubudaabudibwa n'okufunirawo obujjanjabi bw'akawuka.\nOmugenyi omukulu ku mukolo guno, Dr. Carl.W. Dieffenbanch okuva mu National Institute of Health - USA yasiImye Super Charger olw'okulowooza ku bantu be n'abasembereza obuweereza n'obujjanjabi bw'akawuka.\nOlw'okuba tuli ku mulamwa gw'okulwanyisa siriimu okumumalirawo ddala nga tetunnatuuka mu 2030, ekifo kino kigenda kusobozesa abantu naddala abaana n'abavubuka okufuna obujjanjabi obulungi baleme kubulira mu byalo. Mu mbeera eno, tukwatire wamu, bwe bamala okubaleeta bakeberebwe, bwe baba nga balwadde bafune eddagala ate bakomengawo beebuuze bafune okuwabulwa okw'ekikugu, kijja kubayamba okumira eddagala obulungi babeere balamu.\nMoses Nsubuga (Super Charger)\nDr. Carl.W. Dieffenbanch


Bukedde Online - â€˜Kasekende abadde tayinza kutta mukazi weâ€™\nâ€˜Kasekende abadde tayinza kutta mukazi weâ€™\nMunno muwaane omutamye abalala\nBaagambye nti bambega ba Poliisi baayanguyirizza okukubira mu nsonga zâ€™okunoonyereza ku ttemu lino ne batuuka nâ€™okugamba nti Kasekende yasse mukazi we nâ€™oluvannyuma ne yetta.\nBaagasseeko nti obuwuufu bwâ€™abatemu webuli obulaga ngâ€™abantu baabwe bayingirirwa buyingirirwa amatumbibudd\nBaagasseeko nti obuwuufu bwâ€™abatemu webuli obulaga ngâ€™abantu baabwe bayingirirwa buyingirirwa amatumbibudde, abatemu ne babasanjaga ebiso.\nÂ â€œEbigambo ebikonjere bingi bikyayitingâ€™ana so nga Poliisi yatukakasa nti okubuuliriza kukyagenda mu maaso.Â Kya nnaku okulaba ngâ€™abaagalwa baffe ababiri abaali baagalana bwe batyo, ensi esalawo okubasalira omusango mu ngeri eyeekiyita mu luggya,â€ bwe baategeezezza mu kiwandiiko.\nKyasomeddwa owâ€™ekika Martin Kasekende nâ€™agamba nti, â€œFrancis alwalidde ebbanga eddene nga ne jjuuzi abadde ku kitanda, naye engeri gyâ€™agwa ku mwagalwa we Phoebe amujjanjaba nâ€™amusalaasala nâ€™amusitula nâ€™amuggya mu kitanda nâ€™amukulula yaadi abiriÂ nâ€™asigaza nâ€™amaanyi ageefumita ekiso mu bulago ne kigguka enkoto, ate nâ€™akyekuulamu, fumiitiriza naawe olabe engeri gye kisoboka.â€\nKigattako nti mu kubuuliriza kwa poliisi tebannawulirako ku mukozi eyali akuuma ebisumuluzo eyabula nâ€™eggaali ekiro ekyo nga na buli kati tannalabika.\nAbakuumaddembe baatuuka mu maka gano ku makya gâ€™Olwokusatu essaawa bbiri ne beddizza ennyumba okutuuka essaawa 9 ezâ€™elweggulo nga mu kiseera ekyo Francis yali mu ddwaaliro e Kitovu ngâ€™akyategeera bulungi, kyokka tewali mbega yenna yamuggyako sitatimenti.\nBaabituukiddeko mu kuziika Kasekende ku Lwomukaaga ku biggya byabwe mu Mukudde Zooni mu Nyendo e Masaka. Okuva lwe yafiira mu ddwaaliro e Kitovu wiiki ewedde abadde taziikibwanga nga balinzeeko ku bâ€™enganda ze abakolera ebweru wâ€™eggwanga.\nOkuziika kwetabiddwamu abaaliko Bassentebe ba Disitulikiti, Alihaj Abdu Nadduli (Luweero), Leevi Zzimbe (Mpigi), John Ken Lukyamuzi, CAO wâ€™e Wakiso, Joseph Mukwaya nâ€™abalala.\nOmukazi yaziikibwa ku Lwakuna mu maka ga bakadde be Mathew Rubabinda e Ssanga mu Disitulikiti yâ€™e Kiruhura. Abadde talina mwana mu Kasekende.\nFr. Henry Kasule: Mmisa tusomye ya kitundu, ebiragiro bivudde wa mukama waffe Bishop John Baptist Kaggwa ngâ€™asinziira ku mawulire gâ€™enfa ya Kasekende ne mukazi we Phoebe agalimu okutankana. Osanga tetwandizze naye Kasekende yafunye amasa-kramentu agaamuweereddwa, Fr. Joseph Matovu Kyapuleeni wâ€™eddwaaliro lyâ€™e Kitovu.\nYagasseeko nti, okubuusa-buusa kubaawo, naye Kasekedde okumala okwene-nya nâ€™afa awo abeera afiiridde mu Mukama. Naye tusaba abali mu gwâ€™okunoonyereza batuyambe okutuukira ddala ku nfa yâ€™abantu bano.\nBeatrice Katabalwa: (mwannyina wâ€™omugenzi); Olwankubidde ssimu nti Kasekende bamufumise ebiso, nnatuuka e Kitovu ku ssaawa 6:00 ezâ€™emisana nga Francis akyayogera bulungi ngâ€™era ayita mukazi we Phoebe. Yali azi-mbye omutwe ngâ€™aliko ekiwu-ndu ekinene nâ€™atutegeeza nze ne Juliet nti abasajja basatu baabayingi-ridde nâ€™amannya nâ€™agatubuulira, naye ngâ€™asaasira nnyo mukazi we okufa ngâ€™amanyi nti ye ajja kuwona\nMu kaseera ako nnamule-kawo ne ngenda mu ggwanika e Mulago - Masaka ntege-ke ebyâ€™okulongoosa omulambo gwa mukazi waffeÂ ngâ€™eyo gye bankubirira essimu nti ne Kasekende afudde.\nMuky. Naume Tumusiime:Â Nze nalabira Francis omukazi era baba-dde baagalana nga tekisoboka Francis kutta Phoebe.\nOmuko Hussein Mugula: Wadde mu kuziika muwala waffe, bingi ebyayogeddwa kyokka tetulina buzibu bwonna nâ€™oludda lwâ€™obuko bwaffe, abantu baffe bombi tekisoboka kuba nti be besse.\nOmusika John Kasekende: Okufa kwa mukulu wange nnakute-geeredde mu mawulire ge nnasomye ku Yintanenti, nnina ennyiike olwâ€™ebyakonjeddwa muganda wange. Abadde mulwadde omukoowu tayinza kutta mukazi we amujjanjabye era abadde amwagala nnyo.\nBambega abaakoze ku kunoonyereza kuno betaaga kuddayo mu bbanguliro, engeri nnyingi omuntu gyâ€™ayinza okuyingirirwa naye ne bafundikira amangu ago nti, â€œomugenzi ye yasseÂ mukazi we naye ne yetta?â€.\nWabula akulira bambega e Masaka, Mw. Patrick Bamanyindo yategeezezza nti Poliisi ekyagenda mu maaso nâ€™okubuulirizza okulaba ngâ€™ezuula ekituufu ku butemu buno nâ€™agattako nti mu kiseera kino tewanna-beerawo muntu yenna akwatibwa ku nsonga eno.\nOmwana eyaziba omumwa asaba buyambi\nLaavu togissaamu bboggo\nEntumbwe yange esanyusa\nPoliisi etubidde nâ€™omwana


Omusirikale Eyakuba Ssentebe Luzige Wakusibwa Emyezi 4 - Radio Simba - Ennene\nOmusirikale eyakuba Ssentebe Luzige wakusibwa emyezi 4\nKkooti y’eggye lya Uganda Peoples’ Defence Forces’ (UPDF) ey’ekibinja ekisooka eyakubiriziddwa Col. Sam Mugyenyi olunaku lw’eggulo yawozesezza abasirikale b’eggye ekkuumabyalo Local Defence Unit (LDU) 2 ku musango gwokukuba n’okulumya Ssentebe wa Disitulikiti y’e Mityana Joseph Luzige.\nKkooti yakendeezza ku kibonerezo kyeyabadde ewadde Lance Corporal Angulia Simon Peter oluvannyuma lw’okukizuula nti Mw. Luzige yali amuwayirizza nti yeyatandika okumukuba so nga Ssentebe yeyatandika n’okumusika ekitogi.\nAba LDU okuli Okello Isaac, ne Odeke Solomon bagiddwako emisango oluvannyuma lwa Kkooti okukizuula nti tewaliwo bujulizi bulaga nti bakuba Ssentebe okuva mu bajjulizi 4. Era kyazuuliddwa nti tewaliwo bukakafu nti Mw. Luzige yakubwa eriiso era nalumizibwa nnyo nga bweyagamba mu sitaatimenti oluvannyuma lw’omusawo Dr. Lubogo okwegaana okumujanjaba oluvannyuma lwebyaliwo.\nLance Corporal Angulia yakenderezeddwa ku kibonerezo naweebwa emyezi 4 agimale mukomera lya Gavumenti.


Bayibuli eyoera kki ku kuboola amawanga?\nKyetulina okusooka okumanya kiri nti waliwo eggwanga limu lyokka—eggwanga ly’abantu. Abeeru, Abafirika, Ab’asiya, Abayindi, Abawalabu, Abayudaaya ssi mawanga ganjawulo. Wabula, bitundu eby’enjawulo eby’eggwanga ly’abantu. Abantu bonna bafaanagana mu ndabika (wabula balina enjawulo entonotono). Ekisingira ddala obukulu kiri nti, abantu bonna batondebwa mu kifaananyi era mu ngeri ya Katonda(Oluberyeberye 1:26-27). Katonda yayagala nnyo ensi okutuuka okuwaayo Yesu okuwaayo obulamu bwe ku lwaffe (Yokaana 3:16). “Ensi” ng’etegeeza abantu bonna abali abali mu bifo ebyenjawulo.\nKatonda talaga kyekubiira oba okusosola (Emateeka 10:17; Ebikolwa 10:34; Abaruumi 2:11; Abaefeeso 6:9), era nafe tetulina kulaga kwekubiira oba okwesosola. Yakobo 2:4 anyonyola abo abawukanya oba ababoola okuba “abasazi b'ensonga ab'ebirowoozo ebibi.” Wabula tulina okwagala balirwana baffe nga bweteyagala (Yakobo 2:8). Mu ndagaano enkadde, Katonda yayawula abantu mu biwayi bibiri “eby’amawanga.” Abayudaaya nebanamawanga. Ekigendererwa kya Katonda kyali ky’abayudaaya okuba obwakabaka obwa bakabona, era nga balina okuwereeza eri banamawanga. Wabula, Abayudaaya bamalira mu malala era nga basosola Banamawanga. Yesu Kristo yateeka ekkomo ku nsong’eno ng’amenya ebisenge by’obulabe byonna ebyali byawuula amawanga (Abaefeeso 2:14). Buli kusosola mu mawanga, okwawula abantu kwona kuba kuvoola mulimu Kristo gweyakola ku musalaba.\nYesu atulagira okwagalana nga bweyatwagala (Yokaana 13:34). Bwaba Katonda talina kyekubiira era ng’atwagala awatali kusosola, naffe tulina okwagalana mu ngeri yeemu. Yesu asomesa mu Matayo 25 nti buli kyetukola eri abasinga obuto ku baganda be, tuba tukikoledde yye. Bwetuyisaamu abantu amaaso oba bwetulaga abantu obukyayi, tuba tubonyabonyeza oyo eyatondebwa mu Kifaananyi kya Kristo. Tuba tulumya oyo Katonda Katonda gwayagala era Kristo gweyafiirira.\nOkwawula mu mawanga, mu mitendera era mu kigera eky’enjawulo, kubadde kirwadde eri omwana w’omuntu okumala emyaka nkumi na nkumi. Kino tekilina kuba eri abaluganda. Abantu ababoledwa era abayiganyiziddwa olw’eggwanga lyebavaamu betaaga okusonyiwa. Abaefeeso 4:32 egamba, “ era mubeerenga n'obulungi mwekka na mwekka, abakwatibwa ekisa, nga musonyiwagananga, era nga Katonda bwe yabasonyiwa mu Kristo.” Baawulayawula mu mawanga bayinza okuba nga tebasaana kisonyiwo kyo, wabula naffe twali teyusaana kisonyiwo kya Katonda. Abo ababoola, abawuula oba abayiganya abantu okusinziira ku Mawanga betaaga okweneenya. “… mwewengayo eri Katonda, ng'abaamu abaava mu bafu, n'ebitundu byammwe okubanga eby'okukoza obutuukirivu eri Katonda.”(Abaruumi 6:13). Okusaba kwange kwe kw’Abaggatiya 3:28 okutuukirira mu bujjuvu. “Tewali Muyudaaya, newakubadde Omuyonaani, tewali muddu newakubadde ow'eddembe, tewali musajja na mukazi: kubanga mmwe mwenna muli omu mu Kristo Yesu.


Bukedde Online - Aba poliisi abamenya amateeka bwe bongedde ku butali butebenkevu\nMu bbanga lya mwezi gumu, poliisi yaakakwata abaserikale baayo abasoba mu 40 okuva ku poliisi ez’enjawulo n’ebavunaana emisango egy’enjawulo nga gyonna gyekuusa ku kukwata obubi emisango, okwekobaana n’abamenyi b’amateeka okunyaga abantu baabulijjo wamu n’okulya enguzi!\nAbamu ku bavubuka ba Kifeesi poliisi be yakutte nga beekobaanye okumenya n’okubba embuzzi n’enkoko za bannaabwe abaava mu bubbi, Gen Kayihura bye yabawa.\nAba poliisi abaakwatibwa 10 baggyibwa ku poliisi y’e Katwe, abalala baava ku y’e Nateete, Bujuuko, Kasangati, Kiganda ne Kiboga.\nMu baakwatibwa kuliko D/AIP Edward Kasango eyali akulira Poliisi e Katwe, Sulaiman Kato owa Flying Sqaud nga bano okukwatibwa kigambibwa nti beekobaana n’omusumba Bright Muyingo owa Gods’s Healing Power e Nabweru, ne basiba Sany Kyomuhendo eyali azze okuloopa omusumba Muyingo okumunyaga obukadde bwe 20 kyokka ne basalawo okusibamu ye ne baleka Omusumba ng’ayinaayina.\nOmu ku bamenyi b’amateeka ng’annyonnyola mu ofiisi ya Gen. Kayihura bwe bakolagana ne poliisi okumenya amateeka.\nOmwogezi w'ekitongole kya Poliisi ekivunaanyizibwa ku nneeyisa ya Poliisi (PSU)Vicent Ssekate yategeezezza wiiki ewedde nti abaserikale abo ekyabakwasizza kyazuuliddwa nti baali bamaze ebbbanga nga beenyigira mu misango egyogeddwako waggulu.\n“Tunoonyereza ne ku baserikale abalala 25 abasinze okwenyigira mu mivuyo gy’ettaka naddala mu kitundu kya Luweero, Nakaseke ne Nakasongola.\nBano twakizudde nti baakwata bubi fayiro z’emisango egyekuusa ku byettaka ezisoba mu 30,” bwe yagambye.\nKino okubaawo ng’abavubuka abaaliko abamenyi b’amateeka ab’ekibinja kya Kifeesi baabadde bavuddeyo ne balumiriza wiiki ewedde nti okumanya obumenyi bw’amateeka tebujja kuggwa mu Uganda, aba poliisi be bamu abaabasikiriza okuva mu bumenyi bw’amateeka, ne babawa n’enkoko z’okulunda n’ebirala ebikozesebwa mu bulamu obwa bulijjo ate be babakanda ssente mu ngeri y’okubawaliriza okudda mu bubbi n’obvunyazi gye baava!\n“Twali tugumidde bannaffe be twaddukamu ababadde batutaddeko olukongoolo okutukolako obulabe naye bwe kituuse ku bapoliisi abamu okutusalira omutemwa gwa ssente ze tulina okubawa buli lunaku ne kituyitirirako.\nAkusaba omuwe emitwalo 10 ng’akimanyidde ddala nti tozirina, olina kudda mu bubbi gye wava okuzifuna,” omu bwe yagambye.\nBakifeesi bano baabadde ku leediyo emu ne bagamba nti aba poliisi abaagala okubazza mu bubbi banene, si basanyufu olw’okuva ku nkola gye baali bakolamu emirimu luli nga bwe bagenda ne ‘bayigga’ nabo babawa ku ssente!\nWabula bino akulira Bakifeesi abaalokoka obubbi, eyeeyita Kamada yabiwakanyizza n’ategeeza nti basajja be abaayogedde ebyo balabika obubbi tebubavangamu nga noolwekyo bassaawo ebibooziboozi n’ekigendererwa ky’okuddamu okwenyigira mu bubbi nga balemeddwa okukola emirimu emirala okweyimirizaawo.\nKyokka kinajjukirwa nti ku ntandikwa y’omwaka guno, ababbi baalumiriza abapoliisi mu maaso g’omuduumizi wa Poliisi Gen. Kale Kayihura nga basajja be bwe babapangisa, ne babassa ku kabangali ne babatwala mu byalo okutema abantu, nga buli gwe batema babawa 20,000/-!\nOmu ku bavubuka abamenyi b’amateeka, Juma Muyirwa yayatulira Gen. Kale Kayihura nga aba poliisi bwe babawa obukuumi okukola ebimenya amateeka.\nMuyirwa yategeeza nti lumu baatuuza olukiiko lw’okukola emirimu gyabwe mu kifo ekimu e Makerere nga bali ne bakama baabwe BK, ne Senga naye nga bakuumibwa aba poliisi.\nBino byonna bizzeewo ng’obumenyi bw’amateeka bweyongedde mu ggwanga.\nE Nansana n’e Ntebe, abakazi babatta mu ngeri etiisa, e Masaka ne Lwengo abatta abantu n’ebijambiya bazzeemu.\nObubbi ne poliisi Nga August 16, 2017 owa poliisi Stephen Toko eyali akola ku poliisi ya Namanve, yakwatibwa nga yeekobaanye n’owa bodaboda eyamanyibwako erya Igeme ne babba zaabu azitowa kkiro bbiri n’ekitundu abalirirwamu obukadde 230.\nZaabu baamubba ku Lazarus Maneno owa kkampuni ya Kibwe Uganda limited.\nMu ngeri y’emu poliisi era yakwata abaserikale baayo 25, okuva mu ggombolola y’e Balatira e Nakaseke ng’ebalanga kwekobaana n’abagagga ne banyaga ettaka ku batuuze.\nNa bano bannyonnyola Gen. Kayihura ani abawaga okukola ebikolobero mu bantu.\nABA POLIISI BAWANDIIKIDDE KAYIHURA\nNewankubadde nga waliwo aba poliisi abakwatiddwa olw’okwekobaana n’abamenyi b’amateeka, waliwo aba poliisi abamu abakaaba nga beekokkola bakama baabwe nti be bavuddeko obumenyi bw’amateeka okweyongera kubanga bayigganya abaserikale abeesimbu ne bakuza abawagira ebimenya amateeka kubanga bakola nabo okubba ssente!\nMu bbaluwa eyawandiikiddwa eri Gen. Kayihura nga September 4, 2017, abapoliisi baalumirizza n’ekitongole ekikwasisa aba poliisi empisa (PSU) okukolagana n’abamenyi b’amateeka be babeera bakutte ne babassaako emisango ekibaviirako okugobwa mu ofiisi olw’okuba nga babeera bagaanye okukolagana nabo okubba abantu.\nASP Steven Mugarura, eyawandiikidde Gen. Kayihura aludde ng’alumiriza abanene mu poliisi okwekobaana n’ababbi okutuntuza abantu baabulijjo naddala abasuubuzi.\nYalumirizza aba PSU naddala ku mulembe gwa Fortunate Habyara eyabadde akulira ekitongole kino okussa emisango emijingirire ku ba poliisi ab’enjawulo n’ekigendererwa ky’okubagobesa mu ofiisi olw’okulemesa bannaabwe ababbi okuyisaawo.\nMu bbaluwa eno ASP Mugarura yalaze nti waliwo aba poliisi ku poliisi ya Leerwe abasibiddwa mu buduukulu ebbanga eriri wakati w’ennaku 30 ne 72 era okusibwa kwaba poliisi bano kupangibwa aba PSU n’ekigendererwa ky’okuyisaawo ebintu byabwe abaserikale bano bye babeera balemesezza ababbi.\nKyokka omukulu omu ku poliisi ya Leerwe yagambye nti newankubadde kituufu nti aba PSU basibira nnyo abaserikale ku poliisi eno, naye bonna abatwalibwayo waba wabaddewo okubeemulugunyaako.\nYagambye nti okusooka abaserikale baali babasibira ku poliisi y’e Nsambya, bwe yamenyebwa abamu ne babasengulira e Naggalama, kati abaserikale babasibira awo ku poliisi ya Leerwe.\nAbamu ku ba poliisi abazze bakwatibwa olw’okulwanyisa abamenyi b’amateeka kuliko D/Cpl Benjamin Mukula.\nOno agamba nti mu 2015, yakwata ababbi ab’amaanyi bana e Mbarara oluvannyuma lw’okusangibwa n’ebibbe mu mmotoka yaabwe wabula bwe yagenda mu maka gaabwe okwaza okuzuula oba balinayo emmundu, ekiragiro kyava mu kitongole kya PSU e Kampala nga kimulagira okuwaayo fayiro y’omusango ogwo.\nBaamuggulako omusango gw’okukozesa obubi ofiisi n’okufuna ssente mu lukujjukujju ku nnamba CRV 191/2015, wabula wadde omuwaabi wa Gavumenti e Mbarara yamuggyako omusango ogwo n’alagira n’ababbi abo bavunaanibwe, baali baateebwa dda era na kati tebakwatibwanga kuvunaanibwa!\nAbabbi be yali akutte kuliko Barnabas Rwakibwana, Kobusinge Nancy atera okweyita Paasita Hope, Barbara Namara atera okweyita Lakeeri ne Vincent Bakisima. ASP Peter Ssekamate muserikale ku kitebe kya bambega e Kibuli. Ono mu February w’omwaka guno yasibibwa ennaku ssatu ku biragiro by’eyali akulira PSU, Fortunate Habyara oluvannyuma lw’okukwata omufere w’ettaka n’amulemesa okulibba.\nASP Ssekamate yassibwa ku katebe, bamuvunaana okutwala kabangali za poliisi bbiri okukwata omubbi oyo. Ssekamate yagambye nti Kibuli terina kabangali ya poliisi kale tamanyi wa omusango ogwo gye gwava!\nOkwongera okukkaatiriza engeri abanene mu poliisi gye bakolagana n’abafere, ASP Mugarura yagambye nti waliwo omufere w’ettaka ayitibwa Robert Mukalazi naye ng’asinga kweyita Bob, eyassa ekifaananyi ky’omuserikale omunene mu ggwanga ku whatsapp ye ng’ali na mu yunifoomu ng’alinga alaga enkolagana gy’alina n’omupoliisi ono.\nD/Sgt. Fred Kikawa naye omwaka guno yassibwa ku katebe ka myaka ebiri nga takola. Yagambye nti bwe yaggalira abasajja babiri abaali babba amafuta agaali geeyambisibwa okukola oluguudo lw’e Katosi olwo ebizibu bye ne bitandika.\nYakwata liita z’amafuta 240 wabula Kikawa yasibibwa wiiki bbiri, oluvannyuma n’aweebwa ekibonerezo kya kutuula ku katebe emyaka ebiri olwo lw’akimanya nti yalinnya mu luwombo lw’abanene mu poliisi.\nN’omusango gw’okufere Omunigeria eyeeyita Dr. Morgan naye ng’amannya ge amatuufu ye David Okata abeera e Sseguku nagwo gwamulaga nti ababbi bakolagana n’abanene mu poliisi nti kuba Dr. Morgan akwanaganya kyere obufere mu Kampala. “ Dr. Morgan yabba ku Munnakenya Muhamad Ahmad obukadde bwa Uganda 500.\nMunnakenya ono yayita mu ba poliisi y’ensi yonna, mu kiseera ekyo eyali ekulirwa Assan Kasingye ne bampa ebiragiro okubayamba okukwata Dr. Morgan.\nNamukwata mu nnaku nnya n’atwalibwa e Kenya, naye yapangisa balooya bana okuva mu Uganda. Bwe yatuusibwa mu kkooti e Kenya, yasaba yeeyimirirwe naye abaali bamuvunaana ne basaba kkooti nti temukkiriza kubanga yali ayinza okudduka.\nKkooti yalagira ndayire okulaga obuzibu bwe nayitamu okukwata omufere ono era ne mpita mu mateeka ne nkikola.\nKkooti bwe yamugaana okweyimirirwa, balooya baawandikira Gen. Kayihura ne bawaako ne PSU nga bagamba nti nnali nkikoze mu bukyamu era aba PSU ne bansiba ku biragiro bya CP Habyara!,” bwe yagambye. ASP Denis Kananura yaakamala emyaka etaano ng’ali ku katebe, ku musango gw’agamba nti ogwamusibwako aba PSU ogw’okufuna ssente mu lukujjukujju.\nWabula omwogezi w’ekitongole ekikangavvula aba poliisi ababeera basiwuuse empisa PSU Vincent Ssekate yategezezza nti ebbaluwa eyo yabadde tannaba kugirabako wadde ng’ekitongole kye nakyo ebbaluwa kyagifunyeeko.\nOmwogezi wa poliisi mu ggwanga, Hassan Kasingye yakkirizza nti waliwo aba poliisi abasiwuuka empisa naye bwe babategeera bavunaanibwa.\nKu ky’abaserikale abaawandiikidde Gen Kayihura, Kasingye yategeezezza nti ekyo kituufu nnyo era kye baakoze kye kisinga obulungi, okuwandiikira omuduumizi wa Poliisi n’aweebwa amawulire ku boofiisa be kubanga ajja kubaako ky’akolawo.\nEbya Chameleon bibi: Balooya battukizza omusango gw'okwokya Karamagi\nAbâ€™e Mukono basula ku tebuukye olwâ€™embizzi nâ€™enkima ebibazinze


Bukedde Online - Agafa ku bidduka: Laba omuggalo kye gukoze ebidduka!\nPoliisi eggalidde Nnaalongo puleesa ne zik...\nEmmotoka ezifiira ku nguudo zeeyongedde obungi nga kigambibwa nti ekizibu kivudde ku bbanga eddene lye zaamala ku kkalantiini nga tezikkirizibwa kutambula.\nBen Mutagubya makanika ewa Mambule ategeezezza nti mmotoka buli lw'ee mala ebbanga nga tetambula ku makya oba olina okugikoleezaamu okusobozesa woyiro okulinnya bw'otokikola asoboola okwekwata mmotoka n'ebaako ebyuma by'eyonoona okuli pulaaga n'ebirala.\nMmotoka bwoba tosobodde kugikoleezza buli ku makya oba olina okugiggyako bbaatuule ng'okuddamu okugivuga olina okukyusa woyiro , pulaaga , okussaamu amazzi mu ladiyeeta , okukebera ku bbuleeke fuluyidi.\nMmotoka bw'emala ebbanga nga tetambula oba olina okugissaamu amafuta agawerako okusoboola okukuuma ttanka obutatalagga kuba obutalavvu bwonoona pampu, n'akasengejja, firita era abangi wano we baafunye obuzibu.\nBw'oba mmotoka obadde togikoleezaamu buli ku makya kivaako ekizoosi okutalagga munda lw'oddamu okugivuga kigyanguyira okufuna ebituli n'etandika okuvuuma obubi n'okunywa ennyo amafuta , kale kyandibadde kirungi mmotoka okusooka okugitwala mu ggalagi ne bagyekebejja okwewala okufuna obuzibu ku luguudo .


Bukedde Online - 'Ppaaka Enkadde efuuse kiraalo kya nte\n'Ppaaka Enkadde efuuse kiraalo kya nte\nBaddereeva nga bagezaako okuziba ebinnya omulegama amazzi mu Ppaaka.\nBAddereeva mu Ppaaka Enkadde balaajanidde bekikwatako baveeyo babayambe ku mbeera ya ppaaka eno efuuse ekiraalo ky'ente.\nEnkuba efudemba ennaku zino efudde embeera mu ppaaka eno okuba embi ebitagambika nga n'emmotoka naddala ku ludda lwa siteegi y'e Ntebe zituuse okutendewalirwa olw'ebinnya n'ebitoomi ng'abasaabaze tebalina we basobola kuyita.\nKino kigootaanyizza enkola y'emirimu mu baddereeva nga bagamba nti batuuse okuwalirizibwa okutandika okutikkira wabweru wa ppaaka olw'abantu okutya okuyingira mu ppaaka olw'ebisooto ate nga n'emmotoka ezimaze okutikka ziseerera.\nRichard Ssemuju Tesco owa difensi ku siteegi y'e Ntebe yategeezezza nti embeera ya Ppaaka Enkadde yonna naddala ku siteegi yaabwe eyungula ezziga wadde nga bekikwatako bakyagaanye okuvaayo okubaako kye bakolawo ekibawalirizza nga bo abakolera ku siteegi eno okwekwatiramu omulimu ne basomba ebibbulooka okubiyiwa mu ppaaka basobole okufuna we bakolera emirimu nga bwe balinda gavumenti ebayambe.\nNg'oggyeeko baddereeva n'abantu abalala abakolera emmirimu mu ppaaka ng'abatunda ebyokulya nabo balaajana olw'okuba nti tebakola lwa nsonga abantu ababagulako tebasobola kuyingira mu ppaaka olw'embeera gy'erimu.\nBasabye bekikwatako baveeyo bakole ekisoboka okulaba nga babayiira kkolaasi mu ppaaka muno kuba nabo bawa omusolo.\nEddogo ly'abayimbi lyangoba ku nnyimba z'ensi-Samalie Matovu\nAbadigize essanyu baliyingizzaamu ebyobufuzi: Basibidde abayimbi ekikookolo ebivvulu ne bisazibwamu


Bukedde Online - Nazirikira mu nsiko Besigye n'amponya okufa-Museveni\nNazirikira mu nsiko Besigye n'amponya okufa-Museveni\nBabiri bafiiridde mu kabenje e Mityana\nAfande, nze bukya nzaalibwa sibbangako\nAdded 5th January 2020\nPulezidenti Museveni ng'atambula okuva e Galamba\nPULEZIDENTI Museveni agambye nti Col. Dr. Kiiza Besigye yataasa obulamu bwe lwe yazirika nga balwana olutalo olwaleeta gavumenti eno mu buyinza.\nGen. Museveni agamba nti yali alinnya olusozi lw'e Bulaga mu January wa 1985 oluvannyuma lw'abayekera be okuwamba Kabamba n'azirika olw'okutambuza ebigere ebbanga eddene kyokka Besigye n'amutaasa bwe yamuwa eddagala eryamuzza engulu n'addamu okutambula. Besigye yali musawo wa Museveni mu kiseera ekyo.\n‘'Bwe nnali nninya olusozi lw'e Bulaga (n'abayekera bange) nerabira amagezi ge nali nfunidde e Kalagwe - Tanzania nti bw'oba olinnya olusozi okwata omuggo. era olinnya owummulamu. Era ekyavaamu kwali kuzirika wabula Dr.( Kiiza) Besigye n'ampa eddagala eryanziza engulu'' Gen. Museveni bwe yagambye.\nYagambye nti kino okubaawo abayekera be aba NRA abaali bakawamba enkambi y'e Kabamba .\nBino yabitegeezezza mu kiwandiiko kye yafulumizza ekikwata ku kawonvu n'akagga k'olutalo lw'okulwanyisa Obote ne Gen. Tito Okello Lutwa be yawangula mu 1986.\nEkiwandiiko kinnyonnyola amakulu g'okutambuza ebigere (okulamaga) kwaliko ennaku zino n'abaali abalwanyi be abakulembeddwa Haji Ediriisa Sseddunga okuva e Garamba mu Wakiso okutuuka e Birembo mu disitulikiti y'e Kibale.\nMuseveni, kuvumirira, kukola\nAbalema bakukkulumidde aba takisi olw'okubaboola\nDr. Kaggwa eyali akulira Mulago afudde\nAbabaka bakunyizza Minisita Tumwebaze ne bamwetonza\nENSI EGUDDE EDDALU: Abakazi balowooleza batya mu 'kuzaala' abaana abazaalire!\nEnsi egudde eddalu: Abakazi bayombera batya ku mulwadde eyeetaaga essaala!\nAbooluganda abaafumbirwa awamu balaze bwebakikola okumalako


OKUVUGANYA okwasoose wakati wa Desire Luzinda ne Winnie Nwagi kwacamudde abagagga b’e Masaka ne basumulula ‘waleti’ ng’oyinza okulowooza bazze ne ‘bbanka’ obwedda mwe baggya ssente okubayiira.\nBya MARTIN NDIJJO NE FRED YIGA\nOkumanya baabacamudde, abamu baalekeredde abaagalwa baabwe be bazze okusanyuka nabo ne badda mu kuyaayaanira okuzina n’abayimbi bano era tebaabawadde na budde bumala kutuukako mu bantu abalala gye baabadde batudde okuggyako Desire eyayiseeyo ng’ayingirawo okuyimba.\nAbagagga abamu eby’okuzina obuzinyi n’abayimbi baabivuddeko nga baagala kukwata ku mubiri bawulire bwe bagonda naddala Desire eyabadde ayambadde kabbulawuzi akakunukkidde nga kamulaga olubuto.\nDesire ng’ayimbira abadigize.\nObwedda omuyimbi azina n’omugagga ng’omulala alindiridde ku mmeeza eddako era kalabaalaba (MC) yabadde n’olukalala lw’amannya g’abagagga b’asoma nga y’alagirira nti “Nwagi oba Desire awo kati vvaawo genda ewa gundi ku mmeeza eddako akulindiridde.\nBino byabadde ku Lwasa Gardens e Kyabakuza mu Masaka ku Ssande ekiro mu kivvulu ekyatuumiddwa ‘Ani asinga ekitone’.\nDesire ye yasoose okulinnya ku siteegi ku ssaawa 4:30 ez’ekiro n’atandikirawo okwewaana nga bw’alina ekitone nga bw’agamba nti Nwagi alina katone era eyabadde awakana y’essaawa okukakasa.\nNwagi naye oluvannyuma yayingiddewo kyokka yasoose kulabika ng’atidde okuvuganya.\nOmugagga Lwasa ng’afuuwa Nwagi ssente.\nENGERI GYE BAAVUGANYIZZA\nDesire Luzinda yajjidde mu mpale empanvu ng’eggyayo ffiga ye n’ateekerako kabbulawuzi akaabadde kakoma waggulu w’ekkundi nga waakava ku mabeere.\nKumpi olubuto lwonna lwabadde bweru nga kuliko ne ttatu wamma n’assa abasajja amabbabbanyi era bangi bakira bazina naye nga bwe bamukutte ku mubiri.\nWaliwo ne taata w’abaana eyabadde asibidde empale mu mwoyo, Pantalo eyacamuse nga Desire amukoonyeeko era yagenze okuva ku siteegi ng’abantu bamukuba olube.\nNwagi yasuddemu akagoye nga kava waggulu okutuuka wansi nga kaatungirwa wamu n’empale kyokka nga mu kifuba ebbeere liringiza.\nAmabeere gaabadde gabikkiddwa kadizayini akalinga akatimba nga bwe weetegereza ogalabira ddala bulungi.\nAbadigize naddala abakyala baagambye nti ennyambala ya Nwagi yabadde omuweesa kitiibwa wabula bwe gwatuuse ku Luzinda abasajja baamuwaanye nti ddala yalaze ekitone kye baabadde bavuganyako.\nOmugagga w’e Masaka Eddie Mulinde (ku kkono) ng’akulembeddemu banne be yabadde nabo.\nDesire Luzinda yabadde n’ennyimba omwabadde Ekitone, Lwaki weekoza (nga luno lwabaddeko amazina Amaganda era yattunse ne RDC Kintu), Mubiite, Love yo, Tebakulimba, Ebyama, Kaboogere, Nyumirwa nnyo (nga yazinye n’omugagga Emmanuel Lwasa nnannyini Lwasa Gardens), Tweyagale ne Nkomyewo era ezimu obwedda ayimba n’abadigize.\nNwagi yayimbye Musawo, Embeera, Ssaayansi, Katonokatono, Kibulamu ne Abantu banyiivu. Wano abadigize baagambye nti engeri Luzinda gy’aludde mu kisaawe ky’okuyimba yamukubizza kaga kuba Nwagi yabadde n’ennyimba nga ttaano zokka ate ng’ezize (Luzinda) zaabadde nga 10.\nOmugagga Pantalo ng’ali ne Desire. Laba empale za Pantalo...\nNwagi yasoose kwemalira ku siteegi ng’atya okugenda mu badigize okutuusa abagagga bwe baamuyise bamuwe ssente era bano nga bakulemeddwamu, Lwasa, omusuubuzi Eddie Mulinde, Dr. Kabugo, Haman Kasozi owa Sad beach e Nabugabo, Mutto Ashiraf n’abalala.\nBaamuyiridde ssente ezimu n’abulwa n’owokuziteeka n’asaba ttule bakira ezimu kwe baziteeka ng’eno abantu abalala bwe bakuba enduulu.\nLuzinda okugenda ku siteegi yavudde mu bantu bakira abamuyaayaanira okumukwatako.\nYayise abagagga ku siteegi abaagala okuzina naye nga bw’abasoomoza nti “nze Katonda yampa ekitone era balina eddembe okukwata ku mubiri bawulire bwe gugonda.\nAbalala yabalumbye mu butebe gye baabadde batudde n’azina nabo. Ono naye baamufuuye ssente yadde ze baayiiridde Nwagi zaalabise nga nnyingiko.\nEkivvulu gye kyaggweeredde ng’abantu abasinga bawaana Luzinda okuggyayo ekitone nga bwe baabadde bakyagala.\nAbalala bawuuliddwa nga bagamba nti Nwagi engoye ze yayambadde tezabakoledde nga teziraga bulungi ffiga ye na bitone okuteeka akazito ku Luzinda.\nAbalala abaasanyusizza abantu kwabaddeko MC Kapale bakira ayogera ebigambo obwedda ebibasesa, Joel Kisakye n’abalala.\nOmugagga Emmanuel Lwasa eyategese ekivvulu ng’awa Desire ssente. Wakati ye RDC Kintu.


Engeri abavubuka gye bazze beetooloolerwako ebyobufuzi bya Uganda\nEBYOBUFUZI bya Uganda bizze byetooloolera ku bavubuka embulakalevu okuviira ddala ng’eggwanga terinnafuna bwetwaze.\nBya HUZAIMA KAWEESA\nEBYOBUFUZI bya Uganda bizze byetooloolera ku bavubuka embulakalevu okuviira ddala ng'eggwanga terinnafuna bwetwaze. Bano baakola kinene okulwana olutalo olwatuusa eggwanga ku bwetwaze mu 1962.\nWadde Uganda yafuna obwetwaze mu 1962, waliwo okusoomoozebwa okuzze kubeerawo nga mu mbeera zonna abavubuka bavaayo wadde ng'amaanyi agaalagibwa abavubuka abaalwanirira ameefuga leero kizibu okugalaba. Abavubuka bano bazze boogerwako nnyo era nga kizibu okwogera ku byobufuzi bwa Uganda n'obaleka ebbali.\nIGNATIUS KANGAVE MUSAAZI\nOno yatambulirwako nnyo olutalo olwanunula Uganda okufuna obwetwaze mu 1962. Yazaalibwa mu 1905 nga we twafunira obwetwaze yalina emyaka 57. Ye yali munnabyabufuzi eyasooka okutondawo ekibiina ky'ebyobufuzi mu Uganda ekya Uganda National Congress (UNC) nga 2-03-1952.\nOfiisi ze zaali ku kizimbe kya Musajjalumbwa e Mengo mu Kampala. Ono yali yeetabako mu bwegugungo bwa 1945 mu Buganda nga bawakanya ebbeeyi ya ppamba n'emmwaanyi nga baagala n'okubeera n'abakulembeze abaabwe.\nOluvannyuma Sir John Hathorn Hall eyali Gavana mu kiseera ekyo yakimuteekako nti ye yakulemberamu abantu okwegugunga.\nMusaazi yasibibwa emirundi 37 mu lutalo olwa Uganda okufuna obwetwaze ng'ayagala Bannayuganda okufuna eddembe n'okweyagalira mu nsi yaabwe. Yafa mu 1990 n'aziikibwa ng'omuzira ku kisaawe e Kololo.\nOno yazaalibwa nga 8-05-1922. We twafunira obwetwaze yalina emyaka 40 era nga munnamateeka omutendeke yalwanirira nnyo eddembe ly'abantu n'okulaba nga tebatulugunyizibwa. Kiwanuka yasibibwa mu 1969 ku mulembe gwa Apollo Milton Obote. Yateebwa nga Idi Amin amaze okuwamba mu 1971.\nNga wayiseewo akaseera Kiwanuka yawakanya enfuga ya Amin ng'agamba nti avudde ku mulamwa. Yakwatibwa abaserikale ba Amin ng'agamba nti yali yeetabye mu lukwe okukomyawo Obote mu bufuzi. Kigambibwa yattibwa abaserikale ba Amin e Makindye mu 1972.\nOno ye pulezidenti wa Uganda eyasookera ddala nga Uganda efunye obwetwaze mu 1962 ng'alina emyaka 38. Yazaalibwa nga 19- Nov-1924 e Makindye.\nYe yali omwana owookutaano mu baana ba Ssekabaka Daudi Chwa II eyali Kabaka wa Buganda eyawummula mu 1939. Yasomerako ku King's College\nKu myaka 15 nga Ssekabaka Daudi Chwa akisizza omukono, yalondebwa okumuddira mu bigere era ono baamulindako n'aweza emyaka emituufu n'afunira ddala obuyinza obujjuvu. Oluvannyuma yagenda e Bungereza n'asoma ng'eno gye yafuukira kaputeeni.\nOluvannyuma yajja akuzibwa mu madaala n'afuuka Maj. General era ye yali Omuddugavu eyasooka okutuuka ku ddaala lino.\nWakati wa 1945 ne 1950 Muteesa yafuna okuwakanyizibwa Baganda banne nga bagamba nti aginya Abazungu.\nMu 1961 waliwo olukiiko olwakubibwa mu London nga baagala Buganda okwekutula ku Uganda era Muteesa ng'ayita mu kibiina kya Kabaka Yekka (KY) olwakomawo yakola omukago n'ekibiina kya UPC ne bawangula DP olwo Muteesa n'afuuka pulezidenti ku myaka 38.\nYazaalibwa mu 1925 mu Akokoro. We twafunira obwetwaze yali w'amyaka 37 ng'asoma e Makerere. Yavaayo tamazeeko ng'agamba nti baali bamukaka okusoma by'atayagala kyokka kigambibwa nti yali agobeddwa ng'akulembeddemu okwekalakaasa.\ne Makerere Obote yali yeetwala ng'omukulembeze ng'afunye ettuttumu mu bukiikaddyo bwa Uganda. Oluvannyuma yagenda e Kenya gye yeetabira mu byobufuzi byayo n'akolerayo emirimu egy'enjawulo mu kibiina kya Kenya African Union.\nMu 1960 yacankalanya Kangave Musaazi ne Ben Kiwanuka mu kibiina kya U.N.C n'afuuka pulezidenti waakyo.\nOluvannyuma yakivaamu n'akola ekikye ekya Uganda People's Congress (UPC).\nMu 1962, ng'awanguddwa ab'ekibiina kya Democratic Party (DP) yakola omukago n'ekibiina kya Kabaka Yekka (KY) ne bawangula akalulu akaategekebwa era Obote yafuuka Ssaabaminisita ate Sir Edward Muteesa n'abeera omukulembeze w'eggwanga.\nMu 1964 omukago guno gwatandika okuyuuga era mu 1966 Obote yalagira Idi Amin eyali omuduumizi w'amagye ne balumba Olubiri lwa Kabaka e Mengo.\nMu 1969 yali atandise okufuna obutakkaanya n'abantu abamu mu kibiina kye era baayagalako n'okumuttira e Lugogo.\nMu 1970 bwe yafuna obutakkaanya n'Abazungu baaluka olukwe lw'okumuwamba era mu 1971 bwe yali agenze mu lukuhhaana e Singapore yawambibwa Idi Amin n'asalawo okugenda e Tanzania gye yasinziira okuteekateeka okulumba Amin era mu 1979 Obote yawamba Amin olwo n'addamu n'akulembera Uganda.\nYazaalibwa mu 1925 nga we twafunira obwetwaze ng'alina emyaka 37. Ono teyasoma wabula yafuuka ensonga mu byobufuzi bya Uganda ne ku lukalu lwa Africa n'ensi yonna okutwaliza awamu.\nMu 1946 ku myaka 21, yayingira mu magye g'Abazungu ng'omufumbi w'emmere. Kino kyamuwaliriza okuyingirira ddala amagye n'agenda ng'alinnya amadaala ppaka mu 1965 lwe yafuuka omuduumizi w'amagye ga Obote.\nBwe yakizuula nti Obote ayagala kumusiba n'ategeka amagye era mu 1971 yawamba ne yeerangirira ng'omukulembeze w'eggwanga omuggya.\nMu 1975 Amin yafuuka ssentebe w'omukago gwa Africa ogwa Organisation of African Unity ogwali gutaba amawanga ga Africa gonna wabula mu 1978 Amin yagezaako okuwamba akatundu ka Tanzania ke bayita Kagera n'alemesebwa Julius Nyerere.\nKino kyanyiiza Nyerere ne balumba Uganda era nga 11-04-1979 Amin wawambibwa n'awangangukira mu Libya gye yava n'agenda e Saudi Arabia gye yafiira mu 2003.\nOno yali munnamateeka, omulwanirizi w'eddembe ate nga munnabyabufuzi. Uganda we yafunira obwetwaze nga w'amyaka 31. Yaliko Katikkiro wa Buganda wakati wa 1962 ne 1993 ku mulembe gwa Sir Edward Muteesa II.\nYakolako ekibiina kya United Party oluvannyuma ekyatuumibwa United National Party (UNP). Mu 1962 yakisuulawo ne yeegatta ku Kabaka Yekka (KY) n'alondebwa okukiikirira Masaka East Constuency mu lukiiko lw'eggwanga mu 1962.\nMu 1962, Nkangi yalondebwa nga minisita atalina mulimu gwa nkalakkalira mu kitongole ky'ebyenfuna we yava n'alondebwa ku bwa Katikkiro wa Buganda mu 1964 ku myaka 33.\nMu 1966 Obote we yalumbira olubiri Nkangi yali ne Kabaka Muteesa ne badduka mu mawanga g'ebweru. Oluvannyuma yakomawo mu 1971 okuteekateeka okutereka Ssekabaka Muteesa eyali akisizza omukono.\nNkangi yajja alondebwa mu bifo eby'enjawulo mu gavumenti ya wakati omwali ne ku bwa minisita w'ebyettaka wakati wa 2002 ne 20012 era ono abadde mpagi luwaga mu byobufuzi bya Uganda okutuusa we yafiira.\nMuseveni ye mukulembeze wa Uganda aliko kati era ng'okuyingira ebyobufuzi kyajja ng'awakanya enfuga ey'abakulembeze abaali baasooka okwali Amin ne Obote.\nOno ku myaka 26 nga yaakamaliriza yunivasite mu 1970 yeegatta ku kibiina kya Obote era nga kino yakikola ng'ayagala okwekenneenya n'okulaba engeri gye batambuzaamu gavumenti era kino kyamuyamba nnyo mu lugendo lwe olw'ebyobufuzi.\nMu kulonda kwa 1980 yaleeta ekibiina ekikye ekya UPM naye akalulu bwe kabbibwa mu 1981 kwe kukola ekibinja ky'abayeekera ekya NRA nga kino kyasiisira mu bitundu bya Luweero ne Nakaseke era ng'ebitundu bino byaweebwa erinnya lya Luweero Triangle.\nMu 1986 Gavumenti ya Obote eya UPC yamaamulwa mu buyinza Tito Lutwa olwo ne NRA ne bajja nga basembera ekibuga ppaka lwe baatuuka mu Kampala ne bawambira ddala obuyinza nga 26-01-1986.\nABAVUBUKA B'OLUVANNYUMA LW'AMEEFUGA ABASITUSE MU BYOBUFUZI\nYazaalibwa mu 1972 mu Bugiri ng'ono musomesa omutendeke. Akoze bulungi nnyo ne mu byobufuzi bya Uganda era y'omu ku bakyala emmekete abatambuliddwaako ebyobufuzi bya Uganda okumala akaseera.\nWakati wa 1996 ne 1997 yali musomesa. Olw'okukola obulungi yalondebwa nga kalabaalaba w'amasomero mu disitulikiti y'e Bugiri. Wakati wa 1998 ne 2001 yakola ng'omukugu mu by'enjigiriza mu kitongole ky'ebyenjigiriza.\nMu 2001 yayingirira ddala ebyobufuzi n'ayingira palamenti ku tikiti ya NRM. Yaddamu n'alondebwa mu kifo kye kimu ppaka mu 2014 bwe yaweebwa ekifo ky'obwa Ssaabawandiisi wa Gavumenti ppaka kati.\nYazaalibwa mu 1967 nga yasomera ku yunivasite e Makerere wakati wa 1988 ne 1991 gye yafunira diguli mu by'amateeka.\nE Makerere yali mukulembeze w'abayizi (guild president) wakati wa 1990 ne 1991. Oluvannyuma yagenda mu yunivasite ya Yale okweyongerayo okusoma.\nYakolako nga munnamateeka mu bitongole eby'enjawulo oluvannyuma n'alondebwa okukiikirira munisipaali y'e Gulu mu palamenti. Ekifo kino yakivaako n'alondebwa nga ssentebe wa disitulikiti y'e Gulu mu 2006.\nOluvannyuma lw'okulaga nti ayagala kwesimbawo ku bwapulezidenti, nga 20-02-2010 yalondebwa nga pulezidenti w'ekibiina kya DP ne yeetaba kalulu k'obwa pulezidenti mu 2011 newankubadde yawangulwa.\nYazaalibwa mu 1965 e Kiboga era nga mu kalulu ka 1996 yalondebwa mu kifo ky'omubaka mu palamenti akiikirira disitulikiti y'e Kiboga ekifo ky'akyalimu okutuusa kati.\nWakati wa 1998 ne 2001 yali minisita wa Luweero Triangle mu ofiisi ya ssaabaminisita ng'ono era yaliko minisita w'eby'obuvubi nga kino ky'ekifo kye yaliko ppaka bwe yalondebwa ku kifo ky'akyalimu kati ekya nnampala wa Gavumenti.\nNambooze yazaalibwa mu disitulikiti y'e Mukono. Yatikkirwa mu mateeka n'oluvannyuma yatikkirwa mu misomo gy'okwekulaakulanya.\nOkuyingira mu byobufuzi yasooka kulondebwa mu 2010 mu kulonda okwali okw'okuddamu ng'ono yajjira ku kaadi ya DP n'awangula munna NRM Peter Bakaluba Mukasa.\nNga tannaba kuyingira byabufuzi yakolako ku leediyo gye yava n'alondebwa ng'omwogezi wa DP.\nOno azze akwatibwa enfunda eziwera olw'ebyobufuzi nga ne mu 2016 yasibibwa oluvannyuma lw'okulumiriza nga bwe waaliwo okubba obululu mu kalulu ka 2016.\nBwe yamaliriza emisomo e Makerere yaliko omusasi w'amawulire okutuusa mu 2004. Yaliko n'omusomesa w'amawulire.\nBino yabiwummula ne yeesimbawo ku kifo ky'omubaka mu palamenti ekya Kyadondo County East ku tikiti ya FDC n'awangula wabula mu 2016 nga Kira munisipaali eweereddwa ekifo ekitongole mu palamenti okwawukana ku Kyadondo, Ssemujju yesimbawo n'awangula.\nZaake azaalibwa Mityana era emisomo gye yagimalira ku yunivasite e Ndejje. Eno yalondebwa okukulembera abayizi. Ono ali omu ku bannabyabufuzi abaamanyi mu kisinde kya People Power ekikulemberwa Robert Kyagulanyi.\nYayatiikirira nnyo mu byobufuzi mu kalulu akaali ak'okuddamu mu Arua munisipaali bwe yakubibwa n'afuna obuvune obwamutwaaza e Buyindi okujjanjabibwa. Zaake ye mubaka akiikirira Mityana munisipaali mu palamenti nga yalondebwa mu 2016.\nYazaalibwa mu 1982 e Gomba kyokka yakulira Kamwokya. Yasomera Makerere gye yafunira diguli mu kuyimba n'okusanyusa (music, dance & dramma).\nMu 2017 Kyagulanyi yalangirira okwesimbawo mu kalulu akaali ak'okuddamu e Kyadondo East era yagendanga nju ku nju ng'asaba akalulu. Kino kyakyamula nnyo abantu mu Kyadondo East ne bamuyiira obululu n'awangula.\nYayatiikirira nnyo mu kalulu k'okujjuza ekifo kya Arua munisipaali mu 2018 bwe baagenda mu Arua okunoonyezaako Casiano Wadri akalulu era bano kigambibwa nti baakuba emmotoka ya pulezidenti ejjinja ne kireetawo obunkenke obwaviirako ne ddereeva we Yasin Kawuma okukubwa amasasi agaamuttirawo.\nKyagulanyi yakwatibwa n'asibibwa e Luzira. Mu April wa 2019 ono yaddamu n'akwatibwa n'aggulwako emisango egy'okwekalakaasa olw'omusolo ku social media okwaliwo mu 2018. Kati awuuba bendera ya People Power.\nYazaalibwa Dr. Milton Obote nga September 25, 1967. Ye mubaka akiikirira Lira munisipaali mu Palamenti nga yajjira ku kaadi ya UPC ekyatandikibwa Obote.\nPalamenti yagiyingira mu 2006 era nga akyaliyo na kati wabula nga wakati wa 1994 ne 2005. Agezaako okubbulula ekibiina kya UPC kyokka naye kikyamuzitooweredde.\nYazaalibwa May 24, 1956. Munnamateeka akoze obulungi emirimu mu Uganda n'ebweru w'eggwanga.\nYe mubaka omukyala akiikirira Kamuli mu palamenti. Yayingira mu byafaayo nga sipiika omukyala eyasookera ddala bukya Uganda efuna obwetwaze.\nYalondebwa mu 2011 ng'adda mu bigere bya Edward Kiwanuka Sekandi. Kadaga ayogerwako ng'omukyala alina obuvumu era akola okusalawo nga teyeekubidde.\nYazaalibwa mu 1962 e Kasanje mu Masaka. Munnamateeka nga mu kiseera kino ye Katikkiro wa Buganda. Nga tannafuuka Katikkiro ng'ali wamu ne Sseggona nga tebeerya ntama mu kulaga obutali bumativu ku byobufuzi ebinyigiriza.\nMu 1987 yakolanga n'abakungu mu bwakabaka bwa Buganda ekyamuyamba ennyo okwongera kukumanya kwe kw'ossa n'okukuguka mu by'obuwangwa ekyamuwa ennyo enkizo okufuuka ensonga mu bwa Kabaka. Mu 1991 Mayiga yalondebwa ng'omuwandiisi ku kakiiko k'abakungu nga wano we yava n'afuuka omuwandiisi w'olukiiko lwa Buganda.\nMu 1993 Mayiga yalondebwa nga minisita w'eby'amawulire era omwogezi w'obwa Kabaka era nga ekifo kino yakibeereramu ddala okutuusa mu 2013 bwe yafuuka Katikkiro.\nlJohn Kenny Lukyamuzi eyaliko omubaka wa Lubaga South agamba nti bw'ogeraageranya abavubuka b'edda n'aba leero mu byobufuzi enjawulo weeri nnene. Ab'edda baafunanga obuvumu okuviira ddala mu masomero.\nKino kyabawanga enkizo nnene nnyo era ng'omwana yagendanga okuva mu siniya okuyingira yunivasite ng'alina obuvumu obumala ng'asobola n'okwogera mu bantu ng'oyinza n'okulowooza nti musomesa ekitali ku bavubuka b'ennaku zino.\nKino kyabasobozesa okubeera abaamanyi ku myaka emito nga bayingira mu palamenti nga tebannaba kuweza myaka 35.\nLukyamuzi agamba nti ekivuddeko bannabyabufuzi abamu abaali abamaanyi okusirika ennyo kivudde ku gamu ku mateeka agayitiridde mu ggwanga wamu n'engeri embi gye bakwatibwamu ng'okubyewala olina okubyesonyiwa.\nYazaalibwa September 1, 1975. Yasoma mateeka ng'akolera mu ba Lukwago & Co Advocates ng'era ye mubaka akiikirira Busiro County mu palamenti. Yaliko n'omusomesa ku Makerere University Business School (MUBS). Wakati wa 2006 ne 2010 Ssegona yalondebwa nga minisita w'amawulire era omwogezi w'olukiiko lwa Buganda. Mu 2006 yayingira palamenti gyali n'okutuusa kati.


Lwaki Katonda Aleka Abantu Okukozesa Obubi Obuyinza Bwabwe?\nBISOME MU Afrikaans Albanian Amharic Armenian Aymara Bengali Bislama Bulgarian Catalan Cebuano Chichewa Chinese (Simplified) Chinese (Traditional) Chitonga Chitumbuka Cibemba Croatian Czech Danish Dutch Efik English Estonian Ewe Finnish French Ga Georgian German Greek Greenlandic Guarani Gujarati Haitian Creole Hebrew Hiligaynon Hindi Hungarian Iban Icelandic Igbo Iloko Indonesian Italian Japanese Kannada Kazakh Kikaonde Kikuyu Kiluba Kinyarwanda Kirghiz Kirundi Kisi Kisonge Kongo Korean Krio Latvian Lingala Lithuanian Luganda Luo Luswayiri Luwalabu Macedonian Malagasy Malayalam Maltese Marathi Maya Mongolian Myanmar Nepali Ngabere Norwegian Nyaneka Nzema Oromo Otetela Papiamento (Aruba) Persian Polish Portuguese Quechua (Bolivia) Romanian Russian Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swedish Tagalog Tahitian Tajiki Tamil Tatar Telugu Thai Tigrinya Tshiluba Tsonga Turkish Tuvaluan Twi Tzotzil Ukrainian Umbundu Uzbek Venda Vietnamese Xhosa Yoruba Zulu\nABASOMI BAFFE BABUUZA . . .\nWaliwo abantu abaayisibwa mu ngeri etali ya bwenkanya aboogerwako mu Bayibuli. Lowooza ku kyatuuka ku Nabosi. * Mu kyasa eky’ekkumi ng’embala eno tennatandika, Akabu kabaka wa Isiraeri yaleka Yezeberi mukyala we okukola olukwe Nabosi ne batabani be ne battibwa, kabaka asobole okutwala ennimiro ya Nabosi ey’emizabbibu. (1 Bassekabaka 21:1-16; 2 Bassekabaka 9:26) Lwaki Katonda yaleka kabaka oyo okukozesa obubi obuyinza bwe?\nKa tulabeyo ensonga emu enkulu. Katonda tayinza kulimba. (Tito 1:2) Ekyo kikwatagana kitya n’abantu okunyigiriza bannaabwe? Okuviira ddala ku ntandikwa, Katonda yalabula abantu nti bwe bandimujeemedde bandifudde. Okuva Adamu ne Kaawa lwe baajeemera Katonda mu lusuku Adeni, abantu bazze bafa n’okutuusa leero, era ng’ekyo kikakasa nti Katonda kye yayogera kituufu. Mu butuufu, Kayini ye muntu eyasooka okukola ekikolwa eky’obukambwe bwe yatta muganda we Abbeeri.—Olubereberye 2:16, 17; 4:8.\nNg’eyogera ku ngeri abantu gye bazze bayisaamu bannaabwe, Bayibuli egamba nti: ‘Wabaawo ekiseera omuntu lw’abeera n’obuyinza ku mulala olw’okumukola obubi.’ (Omubuulizi 8:9) Ebigambo ebyo bituukiridde? Yakuwa Katonda yalabula abantu be, Abaisiraeri, nti bakabaka baabwe bandibanyigirizza, ekyandiviiriddeko abantu okumukaabirira. (1 Samwiri 8:11-18) Ne Kabaka Sulemaani eyalina amagezi amangi yanyigiriza abantu. (1 Bassekabaka 11:43; 12:3, 4) Bakabaka ababi, gamba nga Akabu, bo ate baanyigirizanga nnyo abantu. Kati lowooza ku kino: Singa ebikolwa ebyo byonna ebibi Katonda yabiziyiza ne bitabaawo, ebyo bye yayogera ku ngeri abantu gye bandifuzeemu tebyandibadde bya bulimba?\n‘Wabaawo ekiseera omuntu lw’abeera n’obuyinza ku mulala olw’okumukola obubi.’—Omubuulizi 8:9\nAte era kijjukire nti Sitaani yagamba nti abantu baweereza Katonda olw’okuba alina by’abawa. (Yobu 1:9, 10; 2:4) Singa Katonda akuuma abaweereza be ne batatuukibwako kizibu kyonna, ekyo tekyandiraze nti Sitaani kye yayogera kituufu? Ate era singa Katonda akuuma abantu bonna ne batafuna kizibu kyonna, ekyo kyandiraze nti Bayibuli by’eyogera bya bulimba. Bangi bandirowoozezza nti abantu basobola okwefuga bokka ne baba bulungi nga tebagoberedde bulagirizi bwa Katonda, so ng’ate Bayibuli eraga nti ekyo tekisoboka. (Yeremiya 10:23) Twetaaga Obwakabaka bwa Katonda kubanga bwe bwokka obujja okuggyawo ebizibu byonna.\nEkyo kitegeeza nti Katonda tafaayo abantu bwe baba banyigiriza bannaabwe? Nedda. Lowooza ku nsonga bbiri. Esooka, atutegeeza engeri abantu gye banyigirizaamu bannaabwe. Ng’ekyokulabirako, Ekigambo kye kiraga kalonda yenna akwata ku lukwe lwa Yezeberi olw’okutta Nabosi. Ate era Bayibuli eraga nti ebikolwa ebibi ng’ekyo bikubirizibwa omufuzi ow’amaanyi atayagala bantu bamumanye. (Yokaana 14:30; 2 Abakkolinso 11:14) Bayibuli egamba nti ye Sitaani Omulyolyomi. Katonda okwanika ebikolwa ng’ebyo ebibi n’oyo akubiriza abantu okubikola, kituyamba okwewala ebikolwa ebyo. Bwe tubyewala Katonda ajja kutuwa obulamu obutaggwaawo.\nEnsonga ey’okubiri, Katonda asuubiza nti ajja kukomya ebikolwa ebibi byonna. Engeri gye yayanikamu Akabu ne Yezeberi, n’engeri gye yababonerezaamu nga mw’otwalidde n’abalala abaali nga bo, bitukakasa nti ddala Katonda ajja kubonereza abantu bonna ababi nga bwe yasuubiza. (Zabbuli 52:1-5) Ate era Katonda asuubiza nti ajja kuggyawo ebizibu byonna abo abamwagala basobole okunyumirwa obulamu. * Nabosi ne batabani be bajja kuzuukizibwa babeere wano ku nsi eriba efuuliddwa olusuku lwa Katonda era eteribaamu butali bwenkanya.—Zabbuli 37:34.\n^ lup. 3 Laba ekitundu ekirina omutwe, “Koppa Okukkiriza Kwabwe” ekiri mu katabo kano.\n^ lup. 8 Laba essuula 11 mu katabo Kiki Ddala Baibuli Ky’Eyigiriza? akaakubibwa Abajulirwa ba Yakuwa.\nDdala Abakristaayo Basaanidde Okukuza Ppaasika?\nKituufu Okukuza Ssekukkulu?


Emisaala gy'abakozi ba KCCA ab'okuntikko gikanze ba kkansala ne bannakibuga, Misava ekisukkiridde - Watchdog Uganda\nKkansala Moses Kataabu mu katono, ne kizimbe kya KCCA\nABAKULEMBEZE b’eKibuga Kampala abaggya abakalondebwa bafunyemu ekitengo olw’emisaala emisava abakozi b’ekitongole ekiddukanya ekibuga ki KCCA gye bafuna.\nBagamba nti ensimbi zino nnyingi nnyo eziyinza okuviirako entambula y’emirimu mu kibuga okukeewa, olw’okusasula abakozi saako n’okwongeza emisolo ku bannaKampala okukkakkana nga abakolerayo bakolerera mmere na ntambula.\nKkansala Moses Kataabu bwabadde ayogerako eri e Ggwanga ku BBS Terefayina mu pulogulaamu Kulakulanya ekibuga agambye nti, okuva ekitongole ekiddukanya ekibuga bwe kyagunjizibwawo ne kifuulibwa Capital City Authority abakozi bonna bayongezebwa ensimbi nti era nga oggyeko emisaala emisava ekisukkiridde wabula bafuna ne nsimbi endala okuli ez’amafuta saako ne mmotoka zi Kapyata ezibasobozesa okukola emirimu mu Kibuga.\nAlaze nti Dayirector ow’okuntikko afuna omusaala ogusukka mu Bukadde 45 buli mwezi nga tekuli z’amafuta ne kalonda omulala yenna, Amumyuka annyuka na bukadde 35 ne mmotoka ne bialala byonna.\nAkinoganyizza nti ba Dayirekita abakulira ebitongole bafuna obukadde bwa Uganda 25 be ddu, nga kuno kwe babagattira emmotoka kapyata saako n’amafuta nga gategerekeka bulungi.\nBamaneja b’ebitongole bano bbo banyuka buli mwezi n’obukadde 15 okutali mafuta ne mmotoka, saako nababaddirira omuli ab’obukadde 10, 9, 8 nabalala okutuuka wansi.\nKataabu agamba nti ensimbi zino tezandibadde n’amutawaana nti naye balaba nti oba oli awo ziyinza okukosa entambula ye mirimu mu Kampala okugeza nga okuyoola kasasiro, okugogola emyala, okwongeza abasuubuzi ensimbi ze misolo ne bialala.\nEbitongole bya Gavumenti byawebwa olukusa okwegerekera emisaala gy’abakozi baabwe gye bafuna\nPastor Bugembe explains ring on ‘fiance’ he met in America


Bukedde Online - Bannamagye Pulezidenti be yasindika mu poliisi tebayingiranga mu ofiisi\nGwe baakwata mu kabinja ka Mulo\nBrig. Golooba ku kkono ate ku ddyo ye Brig. Bakasumba ate wansi ye Col. Ddamulira\nENNAKU 49 okuva Pulezidenti Museveni lwe yakyusa abajaasi bana n'abaggya mu UPDF n'abasindika mu poliisi okuyambako okutereeza enkola ya poliisi ey'emirimu bakyalemeddwa okutandika okukola.\nEnsonga ezikyabalemesezza entuufu zikyatankanibwa, abamu bagamba nti, minisitule y'abakozi ba Gavumenti yeekyasibye endagaano zaabwe kwe balina okukolera emirimu ate abamu bagamba nti waliwo akazito mu poliisi ke baabateekako obutabakkiriza kukola nabo. Abantu abaali mu ofiisi zino, baabalagira okuzaamuka bunnambiro banyinizo abapya baziyingire wabula ne gye buli eno, tebatandikanga mirimu gyabaweebwa.\nAbajaasi Museveni be yasindika mu poliisi kuliko; 1 Col. Ddamulira Sserunjogi eyalondebwa okukulira ekitongole ekikessi (Crime Intelligence)\n2 Brig. Jack Bakasumba yasindikibwa okukulira abaserikale bonna (Joint Chief of Staff)\n3 Brig. Godfrey Golooba okukulira ekitongole ekivunaanyizibwa ku nsonga z'abaserikale (Human Resource Development)\n4 Col. Jesse Kamunanwire okukulira ekitongole ekivunaanyizibwa ku nzirukanya y'emirimu mu poliisi (Human Resource Development) era okubalonda baweza omuwendo gwa bajaasi bataano okuli n'amyuka omuduumuzi wa poliisi Maj. Gen. Sabiiti Muzeyi.\nAbajaasi bano okuva lwe baalondebwa nga July 1, 2019 tebayingiranga mu ofiisi okutandika okukakkalabya emirimu ate ng'abantu abaali mu ofiisi zino baalagibwa dda okugenda mu bitundu ebirala gye baatumibwa okuli AIGP Haruna Isabirye eyali akulira ekitongole ekitendeka abaserikale nga yasindikibwa mu Amerika, Hajji Moses Balimwoyo eyali akulira ekitongole ekivunaanyzibwa ku bakozi yasindikiddwa okukulira ekitongole kya poliisi y'ensi yonna (Interpol) n'abalala.\nOmwogezi wa poliisi mu ggwanga Fred Enanga yagambye nti, badayirekita abaasindikibwa mu poliisi okuva mu maggye balina okusooka okufuna endagaano mu minisitule y'abakozi kuba babadde bakolera mu minisitule y'ebyokwerinda nga kati baweereddwa obuvunaanizibwa obulala okuva mu minisitule endala.\n"Kituufu badayirekita abaasindikibwa okukulira ebitongole mu poliisi tebannatandika kukola emirimu ng'ekibasibye kwe kuba nti balina okusooka okufuna endagaano okuva mu minisitule y'abakozi ba Gavumenti nga kino kikolebwa ku buli akulira ekitongole mu poliisi", Enanga bwe yategeezezza.\nYagambye nti minisitule y'abakozi ba Gavumenti bw'eneeba emalirizza endagaano zaabwe, baakutandikirawo emirimu mu bitongole gye baatumibwa nga mu kiseera kino ebitongole bino bikyakuumibwa badayirekita ababibaddemu.\nWabula kigambibwa nti poliisi yafunye okusoomoozebwa naddala mu bagigabira obuyambi nga bawakanya okusindika abajaasi mu poliisi okukola emirimu so nga waliwo abatendekebwa okukola emirimu n'okutondawo ebitongole.\nMu kusooka poliisi yalina ebitongole mukaaga okuli ekinoonyereza ku misabo ekyali kitwala n'ebyekikessi, ekivunanizibwa ku bikwekweeto (Operations), ekivunaanyizibwa ku nsonga z'abakozi (Human Resource) ne None Human Reource.\nWabula ekiseera kyatuuka ebitongole bya poliisi ebirala ne bitondebwawo okuli ekikessi ekyayawulwa ku kinoonyereza ku misango, ekirwanyisa obutujju, ekizikiza omuliro, ekikola ku bidduka, Kampala Metropolitan (Kampala n'emirirwano) n'ekikkakkanya obujagalalao (Field Force Unit) ebyakutulwa ku kitongole eky'ebikwekweto.\nEkitongole ekivunaanyizibwa ku bakozi mu poliisi kyakutulwako ekivunaanyizibwa ku kutendeka abaserikale ng'omugenzi Felix Kaweesi ye yasooka okukikulira. Ebirala ebyatonbebwawo kuliko; eky'ebyamateeka, eky'ebyobulamu, n'ekivunaanyizibwa ku bya tekinologiya n'ekivunaanyizibwa ku kutabaganya poliisi n'omuntu waabulijjo n'ekivunaanyizibwa ku kugulira poliisi ebintu.\nENSONGA ZIRI MU MINISITULE - MAGYE Omwogezi wa UPDF, Brig. Richard Karemire bwe yatuukiriddwa ku nsonga eno yagambye nti, badayirekita abaasindikibwa mu poliisi balina kuyita mu mitendera okutandika okukola.\nYagambye nti, ku ssaawa eno, ensonga eno eri mu minisitule evunaanyizibwa ku bakozi ba Gavumenti era essaawa yonna, baakukakasibwa batandike okukola. Bwe yabuuzidwa lwaki amyuka omuduumizi wa poliisi, Maj. Gen. Sabiiti Muzeyi ye yatandikirawo Karemire yagambye nti, emitendera omumyuka w'omuduumizi wa poliisi ne badayirekita gye bayitamu gyawukana n'agamba nti badayirekita tebagenda mu kakiiko ka Palamenti akasunsula ababa balondeddwa nga kakulirwa Sipiika wa Palamenti Rebecca Kadaga.\nPOLIISI YAAKUSALAWO KU NSONGA ENO Enanga yagambye nti, olukiiko olukulembera poliisi lukolera wamu ne Minisitule evunaanyizibwa ku bakozi ba Gavumenti okumaliriza ensonga ya badayirekita bano. Yagasseeko nti, mu lutuula lw'olukiiko olukulembera poliisi olw'omwezi guno, ensonga eno egenda kumulungulwa batandike emirimu mu butongole. Enanga yagambye nti, abaali badayirekita b'ebitongole bino olukiiko olukulira poliisi lwabasemba okugira nga bakuuma ofiisi okutuusa bannanyinizo abapya lwe banaaziyingira.\nCol. Jesse Kamunanwire\nOmuliro gwokezza amaduuka e Kireka\nAkatale kâ€™e Kitintale kayidde


Bukedde Online - Omugagga Ssebalamu kati ssente azifuuwa 'kisama'\nKankuyiire obuugi nkugeme olugambo\nOno omu poliisi akalulu yakakuumye butirib...\nSsebalamu yabadde ku kabaga k’omusuubuzi, Maria Nakaweesi kwe yabadde asiimira basuubuzi abamuwa emirimu akaabadde ku Freedom City gye buvuddeko.\nSsebalamu (ku kkono) ng’afuuwa Walukagga. Ku ddyo ye Meddie Nsereko\nALOWOOZA nti abagagga b’omu Kampala ssente zaabaggwaako, yeerimba! Nnaggagga John Ssebalamu yasanyuse namansa ssente mu nkola y’ekisama eyawuniikirizza basuubuzi banne ng’afuuwa omuyimbi Mathias Walukagga ne Meddie Nsereko.\nSsebalamu yatuuse kimpoowooze n’atuula nga tavaamu kigambo wabula Walukagga olwasuddemu oluyimba lwa “Abaasomoka Lwera,” omugagga n’asanyukira mu ntebe mwe yabadde Walukagga n’amutuukirira n’atandika okuyimbira w’ali.\nOmugagga akadde ako yasiseeyo bbandaali ya ssente n’antandika okumufuuwa mu nkola ey’ekisama.\nMeddie Nsereko olwalabye omugagga ng’azzayo bbandaali ng’ekyali nnene naye n’alumba.\nOmugagga olwakutte mu nsawo Meddie kwe kulaajana nti “mukama wange totoolako, fi izi zisembedde.”\nMeddie olwazifunye naye ebiseera ebyaddiridde n’agaziwa nga buli eyabadde amusala mu maaso n’amusanyusa amusimba mutwalo omwabadde n’aba kkamera.\nBassentebe ba LC 1 e Lwengo balaajanidde Museveni abongeze ensako\nAbafumbo abasomye obukulu beesunga bigezo bya S4\nAbalangira n'abambejja batabukidde mu Kigango


Bukedde Online - Abantu 4 bafiiridde mu bubenje e Masaka\nAbantu 4 bafiiridde mu bubenje e Masaka\nBannannyini ttaka e Kayunga baloopye Nantaba\nKusaasira alojja lwe baamutikka ekitereke ...\nAdded 3rd June 2013\nABANTU bana baafiiridde mu bubenje busatu obwenjawulo mu disitulikiti y’e Masaka obwabaddewo ku Ssande ku makya.\nMu bano mwabaddemu n’omukulu w’essomero lya Kimaanya Noor Islamic PS. Omuduumizi wa poliisi mubukiikaddyo, Ogwal Khasule yagambye nti abantu babiri okwabadde Sheikh Muhammad\nMayanja, akulira essomero lya Noor Islamic PS erisangibwa mu Kimaanya, ne Ssaalongo Jimmy Kabaabi omutuuze w’e Kabonera baafiiridde mu kabenje akaagudde e Mpugwe ku luguudo oluva e Masaka okudda e Kampala.\nYagambye nti bano baabadde batambulira mu mmotoka ya Ipsum nnamba UAR 505M nga bava Kampala okudda e Masaka omugoba waayo ataategeerekese mannya yalemereddwa okuweta\nekkoona ne yeevulungula.\nKasula agamba nti omuntu omulala eyategeerekeseeko erya Benard Rwabushabe omutuuze w’e Wankulukulu e Kampala naye mu mmotoka muno yabaddemu kyokka n’asimattuka n’ebisago eby’amaanyi era n’atwalibwa mu ddwaaliro e Masaka gyali mu kujjanjabibwa.\nAbaabaddewo ng’akabenje kano kagwawo baategeezezza nti omugoba wa mmotoka eno oluvannyuma lw’akabenje yalinnye pikipiki n’abulawo.\nOmuntu omulala atannategeerekeka linnya yafiiridde mu kabenje akaagudde e Kinoni nga mmotoka ya Premo kigambibwa nti yayingiridde loole.\nAkulira poliisi y’e Kinoni, Cpl. David Karugaba yagambye nti Premo nnamba UAM 588M eyabaddemu Abachina yavudde e Masaka ku misinde kyokka bwe baagiyimirizza okulindako ttuleera emale okusala ekkubo omugoba waayo naagaana okukkakkana ng’etomedde ttanka ya ttuleera.\nAbaasimattuse akabenje kano baatwaliddwa mu ddwaaliro ekkulu e Masaka kyokka ng’abakuumaddembe baagaanyi okwatuukiriza amannya gaabwe.\nOkusinziira ku Ogwal, omuntu owookuna ye yalinnyiddwa loole eyabadde etambulira mu bisubi ku mwalo gw’e Lambu e Bukakkata nga kigambibwa nti ono yabadde yeebase mu bisubi.\nDdereeva bamukutte ne muk'omusajja\nBesigye atambuzza bigere okugenda okusaba e Gayaza\nOwâ€™e Buikwe alumbye abamulwanyisa\nOmulamuzi Kibuuka Musoke aziikwa leero\nTemulonda batalina maka mu bitundu gye bavuganyiriza - Fr. Ssemwogerere\nNnamwandu w'omulamuzi eyafudde asabye bamulekwa obutalugubanira byabugagga by'omugenzi


Bukedde Online - Norman Musinga mukyala we amuwadde obukwakkulizo obukambwe nga baawukana\nAkulira ebidduka mu Kampala atabuse nemuka...\nNorman Musinga akuira ebidduka mu Kampala\nNAJAGALA OBUKADDE 100 N'ENTE 25 TWAWUKANE\nKyinkuhaire yagambye nti, talina buzibu bwonna kwawukana na Musinga kubanga ye ky'ayagala naye n'agamba nti, alina okusooka okutuukiriza obukwakkulizo bwe.\nYagambye nti, bwe yateekayo okusaba kwe baawukane, yamuwa obukwakkulizo kwe balina okwawukanira n'amugamba nti, ayagala amuwe ssente enkalu 100,000,000/-, ente 25 agatteko n'okuweerera abaana mu masomero ag'omulembe.\nKuno agattako n'okwesigaliza abaana be b'agamba nti, tasobola kwesiga muntu yenna kukuza baana be ng'akyali mulamu. "Musinga yahhamba agenda kubimpa kyokka n'okutuusa essaawa ya leero teyenyeenya." Kyinkuhaire bwe yategeezezza\nAMULOOPYE MU BAKAMA BE\nBeth Nuwahereza, muto wa Kyinkuhaire yagambye nti, baatuukiridde Dr. Stephen Kasiima dayirekita wa poliisi y'ebidduka ne beekubira omulanga ku kya Musinga okutwala abaana.\nYagambye nti, bwe baatudde ne Kasiima, yabategeezezza nti yabadde agenda kwogera ne Musinga kubanga naye muzadde era ekintu kye yakoze okubuzaawo abaana, kya bumenyi bwa mateeka era kiyinza okumufiiriza omulimu gwe.\nOno yasabye minisita Nakiwala Kiyingi akola ku nsonga z'abaana amuyambe ayingire mu nsonga ze addizibwe abaana be kubanga omu ku baana, yatuuka n'okuggya omuliro ku kisambi ng'ali mu mikono gya Musinga.\nYagasseeko nti, embeera abaana gye babeeramu mbi, Musinga talina budde bwabwe awaka avaayo kiro addayo mu ttumbi enviiri ne zibamera ku mitwe ne gisaakatira.\nBeth Nuwahereza, muto wa Kyinkuhaire yagambye nti, baatuukiridde Dr. Stephen Kasiima dayirekita wa poliisi y’ebidduka ne beekubira omulanga ku kya Musinga okutwala abaana. Yagambye nti, bwe baatudde ne Kasiima, yabategeezezza nti yabadde agenda kwogera ne Musinga kubanga naye muzadde era ekintu kye yakoze okubuzaawo abaana, kya bumenyi bwa mateeka era kiyinza okumufiiriza omulimu gwe. Ono yasabye minisita Nakiwala Kiyingi akola ku nsonga z’abaana amuyambe ayingire mu nsonga ze addizibwe abaana be kubanga omu ku baana, yatuuka n’okuggya omuliro ku kisambi ng’ali mu mikono gya Musinga. Yagasseeko nti, embeera abaana gye babeeramu mbi, Musinga talina budde bwabwe awaka avaayo kiro addayo mu ttumbi enviiri ne zibamera ku mitwe ne gisaakatira.\nBamukutte n'embuzi enzibe ne yekangabiriza


Tumuddamu kuyomba! Haji Moses Kigongo ayingidde mu kw'elumaluma kwa Kadaga ne Nankabirwa - Watchdog Uganda\nHaji Moses Kigongo amyuka Ssentebe wa NRM mu Ggwanga\nOMUMYUKA wa Ssentebe wa NRM Al-Hajj Moses Kigongo avuddeyo nayingira mu nkayana eziriwo wakati wa bakulu 2 ku lukiiko lw’okuntikko olufuga ekibiina okuli Nampala wa Gavumenti Ruth Nankabirwa saako n’omukubiriza w’olukiiko lwe Ggwanga Rebecca Alitwala Kadaga.\nKigongo era nga yoomu ku batuula ku lukiiko lwe kibiina olukwasisa empisa agamba nti tebayinza kutuula butuuzi nga banaabwe bagenda mu maaso n’okwelumaluma mu lujjudde ekintu ekiswaza ekibiina.\n“Ekibiina kyaffe kikkiririza mu kukkaanya bwe waba nga waliwo ensonga yonna, era Ssemateeka waffe mu katundu 4 akugira omukulembeze yenna mu kibiina okukozesa emikutu emukyamu okwogera ku nsonga ze kibiina nga kwotadde ne ba memba banne” Kigongo bwe Yagambye mu kiwandiiko kye yafulumizza.\nYabawadde amagezi 2 bano bagira balinda okusalawo kw’olukiiko lwe kibiina olw’awaggulu CEC ku nsonga y’obwa Sipiika sso ssi kwambalaganira mu bantu ne ku mikutu gya mawulire nga bwe babadde bakola.\nEnsonga eno yatandikira mu Palimenti ku ntandikwa ya wiiki eno Hon. Ruth Nankairwa bwe yavaayo natanula okuwereza ababaka obubaka obubajjukiza okusalawo okwatuukibwako CEC mu mwaka gwa 2016 Abakulu bwe baasalawo nti Jacob Olanya alekere Kadaga ekisanja ekyo nga yali wakujja mu 2021 era ekibiina kimuwagire.\nBino tebyasanyusa Kadaga saako n’abamu ku babaka abamuwagira okudda ku kifo ekyo, era bonna ne bavaayo ne bambalira Nankabirwa okulwanyisa Sipiika.\nOlukiiko lwe Ggwanga olukulu lugenda kulonda Sipiika omuggya mu lutuula olugenda okusookera ddala nga bamaze okulayira, era nga lugenda kukubirizibwa Ssabalamuzi.\nAbantu ab’enjawulo bavuddeyo okweyagaliza ekifo kino omuli omubaka wa Kira Munisipalite Ibrahim Semujju Nganda owa FDC, Jacob Oulanya nga ye mumyuka wa Sipiika ne Sipiika aliko Rebecca Kadaga.


Yesu ne Bazadde Be Bagenda e Yerusaalemi | Obulamu bwa Yesu\nYesu ne Bazadde Be Bagenda e Yerusaalemi\nYESU ABUUZA ABAYIGIRIZA EBIBUUZO NGA WA MYAKA EKKUMI N’EBIRI\nYESU AYITA YAKUWA ‘KITAAWE’\nEkiseera kituuse ab’omu maka ga Yusufu, mikwano gyabwe, awamu n’ab’eŋŋanda zaabwe okugenda e Yerusaalemi nga bwe bakola buli mwaka. Bagenda Yerusaalemi okukwata embaga ey’Okuyitako ng’Amateeka bwe galagira. (Ekyamateeka 16:16) Okuva e Nazaaleesi okutuuka e Yerusaalemi waliwo olugendo lwa mayiro nga 75. Ekiseera kino kibaamu eby’okukola bingi, era buli omu akyesunga. Mu kiseera kino Yesu alina emyaka 12, era naye yeesunga nnyo okugenda ku mbaga eyo n’okufuna akakisa okuddamu okubeerako okumpi ne yeekaalu.\nEri Yesu n’ab’ewaabwe, embaga ey’Okuyitako tejja kuba ya lunaku lumu lwokka. Oluvannyuma lw’embaga ey’Okuyitako, olunaku oluddako y’eba entandikwa y’Embaga ey’Emigaati Egitali Mizimbulukuse, emala ennaku omusanvu. (Makko 14:1) Ekiseera eky’okukwatiramu embaga eyo nakyo kitwalibwa ng’ekiseera eky’embaga ey’Okuyitako. Okuva e Nazaaleesi okugenda e Yerusaalemi, okubeera e Yerusaalemi ku mbaga, n’okuddayo e Nazaaleesi byonna bitwala ebbanga lya wiiki nga bbiri. Naye omwaka guno, olugendo lubatwalira ebbanga erisingako, olw’ekyo ekibaawo nga bava e Yerusaalemi baddayo e Nazaaleesi.\nBuli omu yasanyukanga nnyo okugenda e Yerusaalemi ku mbaga ezaabeerangayo emirundi esatu buli mwaka. (Ekyamateeka 16:15) Mu ŋŋendo ezo, Yesu yalabanga ebitundu eby’enjawulo, yayiganga ku bintu ebitali bimu, era yasisinkananga abaweereza ba Yakuwa abaavanga mu bitundu ebirala. Eŋŋendo ezo nga ziteekwa okuba nga zaamusanyusanga nnyo!\nNga baddayo e Nazaaleesi, Yusufu ne Maliyamu balowooza nti Yesu ali awamu n’ab’eŋŋanda oba ab’emikwano be batambula nabo. Naye bwe baatuuka we bagenda okusula, bakizuula nti Yesu tali nabo. Batandika okumunoonya mu mikwano gyabwe naye ne batamulaba. Yusufu ne Maliyamu baddayo e Yerusaalemi okumunoonya.\nBamunoonya olunaku lulamba naye ne batamulaba. Era bamunoonya ne ku lunaku oluddako naye ne batamulaba. Naye ku lunaku olw’okusatu, bamusanga mu kimu ku bisenge bya yeekaalu ng’awuliriza abayigiriza Abayudaaya era ng’ababuuza ebibuuzo. Abayigiriza beewuunya nnyo amagezi g’alina.\nMaliyamu abuuza Yesu nti: “Mwana wange, lwaki otuyisizza bw’oti? Nze ne kitaawo tukunoonyezza buli wantu.”—Lukka 2:48.\nYesu yeewuunya nnyo okuba nti babadde tebamanyi w’ali. Ababuuza nti: “Lwaki mubadde munnoonya? Mubadde temumanyi nti nnina kubeera mu nnyumba ya Kitange?”—Lukka 2:49.\nOluvannyuma Yusufu ne Maliyamu baddayo naye e Nazaaleesi era Yesu yeeyongera okubagondera. Yeeyongera okukula n’okufuna amagezi era ayagalibwa nnyo Katonda n’abantu. Okuviira ddala ng’akyali muto, Yesu assaawo ekyokulabirako ekirungi mu kukulembeza eby’omwoyo n’okugondera bazadde be.\nYesu ne bazadde be bagenda wa buli mwaka, era lwaki?\nNga Yesu wa myaka 12, kiki ekibaawo nga Yusufu ne Maliyamu bava e Yerusaalemi, era kiki kye bakola?\nKiki abavubuka leero kye bayigira ku Yesu?


Abasuubuzi ba sipeeya basindikiddwa Luzira...\nOlutalo luno, lwabadde ku kyalo Katuuso mu muluka gw’e Buziga e Makindye mu Kampala ku Lwokuna akawungeezi abakuza okwabadde baddokita, omukungu okuva mu maka g’Obwapulezidenti n’abalala bwe baalumbye bamulekwa babagobe ku ttaka.\nEttaka kwe baabadde babagoba liweza yiika bbiri n’ekitundu nga kuliko amaka, ennyumba z’abapangisa n’amaduuka.\nAmina Nassolo omu ku bamulekwa eyakulembeddemu banne okugobaganya bakitaabwe yagambye nti, olukwe lwonna, lukulemberwa kitaabwe Moses Kagimu Gava kyokka nga ye teyabaddewo ng’olutalo lukoledde. Moses Kagimu Gava, mukozi mu kkampuni y’amasimu eya K2.\nAbalala be balumiriza; ye Mariam Namayanja okuva mu maka g’Obwapulezidenti, Dr. Badir Buwembo omusawo w’e Mulago, Dr. Mohammad Kakande, Jamir Ssembajjwe, Adam Kagimu n’abalala.\nNassolo yagambye nti, bakitaabwe baabadde n’ekiwandiiko okuva ewa Namayanja nga kibalagira okuva mu nnyumba.\nYagambye nti, bakitaabwe baabeegaana dda era baabasaba n’omusaayi bagende bagukebere n’agamba nti, talaba nsonga lwaki ate baabadde bakyakaayanira emmaali yaabwe.\nErias Magezi omwana omulala yagambye nti, ettaka lino lya nnyaabwe Nalukwago era ono okulifuna, kitaabwe yamala kwewola ssente mu bbanka ne zimulemerera okusasula n’asaba mukyala we, Nalukwago atunde ettaka lye yali alina ewaabwe banunule ery’e Katuuso.\nBano baalaze n’ebiwandiiko ebiwa nnyaabwe obuyinza okukola kyonna ky’ayagala ku ttaka lino.\nMulekwa ng’awuttula eyawerekedde abaabadde bazze okubagoba awaka.\nAbaana baalumiriza abakulembeze ku kyalo okwekobaana n’abakuza okubba ettaka lyabwe.\nWabula ssentebe w’ekyalo kino, Edith Kyosimire bwe yatuukiriddwa yagambye nti, olutalo we lwabeereddewo teyabadde ku kyalo nti kyokka ensonga za ffamire eno, bazituddemu enfunda eziwera nga tebakkiriziganya.\nYagambye nti, bamanyiiko abaana babiri bokka ate nga be bato abasembayo n’ategeeza nti, abalala bannakigwanyizi abaagala okufuna omugabo gwe batagwanidde.\nAbatuuze baavumiridde ekikolwa ky’abakuza okwagala okugobaganya bamulekwa mu maka ga bakadde baabwe nga bagamba abaana bonna bakulidde awo nga tewali nsonga lwaki babagobaganya ng’abazadde baabwe bamaze okufa.


Katemba mu Palamenti, Alipoota ku Kutulugunya Zifulumye Bbiri | Dembe FM 90.4\nKatemba mu Palamenti, Alipoota ku Kutulugunya Zifulumye Bbiri\nBya Moses Kyeyune, Sam Ssebuliba\nAkakiiko ka palamenti ake ddembe lyobuntu akatekebwawo okunonyereza ku byokutulugunya abasibe e Nalufenya kategezezza nti kakizudde ng’abasinga ku basibe abagambibwa okutulugunyizibwa nti batulugunyizbwa tebanatwalibwa ku poliisi eno.\nNgennaku zomwezi 17th Mayi omukubiriza wa palamenti Rebecca Kadaga yawa ababaka abatuula ku kakiiko eddimu okunonyererza.\nKati bwabadde ayanja alipoota yakakiiko kano, ssentebe waako omukaba Jovah Kamateka ategezezza nti atwala poliisi ye Nalufenya Henry Mugumya yabategeeza nti bakuuma absibe kyenkana amakumi 50 buli lunnaku.\nKati ku nsonga za Mayor we tawun coincuil ye Kamwenge Geoffrey Byamukama, nabalala abogerwako batulugunyizbwa nga tebanaletebwa ku poliisi eno.\nWabula mu birarla byebazudde kwekuba nti absinga bakwatibwa nebagalirwa e Nalufenya ebbanga erisukiridde nga tebatwaliddwa mu kooti, abe waabwe nga tebamanyi awatali ne bannamateeka baawbe okubatukirira. .\nWabula mu kukebera ebiwandiiko alaipoota yabababaka eraga nti abamu ku basibe bajjibwa eno nebabatwala e Luzira.\nMu kuwumbawumba akakiiko kagambye nti kazudde nti eno ssi poliisi wabula akaddukulu akali awo bwekatyo.\nWabula ate akakiiko kanjudde alipoota za mirundi ebiri ezikuubagana, ekireeswo okwewunaganya mu palamenti.\nAlipoota ya ssentebbe wakaiiko Jovah Kamateeka, ewakanyiziddwa omubaka we Kilak North, Anthony Akol ngagamaba byonna Kamateeka byayogedde ssi mazima ekiri e Nalufenya kikambwe.\nOmubaka Akol ategezezza nti bako,aokwekenneya mu biwandiiko nga biraga nti absinga ku basibe e Nalufenya balwadde era ngabswo bakakasa nti batulugunyizbwa.\nAlipoota zonna ziraze nti Nalufenya ssi poliisi wabula kifo kya poliisi ekyatekebwao ku mirembe gyabzungu okukumiramu abamenyi bmateeka.\nYyo Government ewakanyizza ebyoktulugunyanga abasibe e Nalufenya.\nBwabadde awa wa gavumenti wesibidde ku nsonga zino ezokutulugunyanga absibe, minister omubeezi owensonga zomunda mu gwanga Obiga Kania nti Nalufenya police eya ddala wabulanga byonna byebajogerako ssi bituufu.\nKati kubya Mayor we Kamwenge, Geoffrey Byamukama agambye nti ono yatulugun yizbwa tanatwalibwayo eranga abasirikale abali emabega wa byonna bakwatibwa ensonga zzabwe ziri mu kitongole kya poliisi ekikwsisa emipisa.\nAgambye nti bamanyidde ddala amateeka agawata ku kutulugunya nga tebayinza kukikola\nMungeri yeemu President Museveni alagidde ssabapoliis we gwanga Gen Kale Kayihura okutekawo okutendekebwa okwe njawulo mu poliisi ku neri gyebakolamu emirimu.\nBino byebimu ku byatukiddwako mu lutuula lwakabondo kababaka ba NRM akatudde olunnaku olwe ggulo.\nNampala wa gavumenti Ruth Nankabirwa yayanjudde ebyo ebyabadde mu kabondo ka NRM.


Emyaka 3 bukya Omulamuzi Kagezi attibwa tewali yali akwatiddwa - Radio Simba, The Best Luganda Station in the World !\nEmyaka 3 bukya Omulamuzi Kagezi attibwa tewali yali akwatiddwa\nNga wayise kati emyaka esatu bukya omulamuzi Joan Kagezi attibwa, ekitongole ekiwaabi ky’emisango mu ggwanga (Directorate of Public Prosecution) kigamba nti ne gyebuli kati tewali muntu n’omu yali agombeddwamu bwala ku butemu buno.\nBw’abadde ayogerako mu lukungana lwa Bannamawulire ku Joan Kagezi Memorial Lecture ( okumujjukira) ku Media Center mu Kampala, Ssaabawaabi wa Gavumenti Mike Chibita agambye nti kikwasa ennaku nnyingi okuba nti Kagezi yattibwa mu ngeri y’ekikangabwa bw’etyo kyokka nga ne gyebuli kati tewali ky’amaanyi kyali kikoleddwa ku kuzuula abaamutta.\nWabula ategeezezza nti ekitongole kikolera wamu ne Police okulaba nga abatta Joan bazuulibwa.\nPoliisi olunaku olwaleero enunudde Chelsea\nChibita ategeezezza bannamawulire nti abatemu abatta Kagezi baakozesa obukugu obw’ekika ekyawaggulu ekikifudde ekizibu okwanguyirwa okubafuna. So Memorial Lecture ya Kagezi yaakubaayo nkya ku Lwokutaano ku Hotel Africana.\nPrevious Amagombolola 5 gafunye amazzi ga nayikondo – Mityana\nNext Omupoliisi yeetugidde mu kaduukulu


Bukedde Online - Abaawangulwa mu kamyufu balemedde mu lwokaano\nAbaawangulwa mu kamyufu balemedde mu lwokaano\nAbâ€™e Lukuli babanja kakiiko\nâ€˜Sinoonya mulimu njagala kuweereza Banna...\nAdded 6th December 2010\nMu lukungâ€™aana lwa bannamawulire lwe baatuuzizza ku Palamenti eggulo, ababaka bano abaakulembeddwaamu Muky. Margaret muhanga (Mukazi Kabarole) baagambye nti Ssemateeka nâ€™amateeka gâ€™ebyokulonda gabakkiriza okwesimbawo ku lwabwe.\nKino kiddiridde Ssaabawandiisi waÂ NRM Amama Mbabazi o\nKino kiddiridde Ssaabawandiisi waÂ NRM Amama Mbabazi okutegeeza nti awadde abeesimbyewo ku lwabwe wiiki bbiri bateese nabo, bwe banaalemera mu lwokaano olwo NRM esonde nâ€™agâ€™omu buto okuyamba abasimbiddwaawo ekibiina. Omumyuka wâ€™omwogezi wa NRM, Ofwono Opondo ate ye nâ€™abasaba bazzeeyo kaada zâ€™ekibiina.\nMuky.Muhanga ne banne baagambye nti beewuunya okuba nga Pulezidenti Museveni tavangayo kubawa nsalesale nti kyokka Ssaabawandiisi nâ€™agibawa. Pulezidenti ali mu kampeyini mu buvunjuba bwa Uganda. Wabula mmemba ku kakiiko ka NRM akâ€™ebokulonda eyali ne Mbabazi ku Lwokuna, Muky.Lydia Wanyoto agamba nti bannamawulire mukama we baamuwanda ebigambo mu kamwa nti tawanga beesimbyewo ku lwabwe nsalesale.\nKu mukolo gwâ€™okuggulawo olukiiko ttabamiruka olwali e Namboole, Museveni yasaba abeesimbyewo ku lwabwe beekube mu kifuba balekere abaawangula.\nSamona awaabidde Walukagga\nEyatta owa MTN akwatiddwa\nOmwana afudde bamusabira\nOmubbi bamwokezza nâ€™ekidomola